Хорижликлар саёҳат қилишни жуда яхши кўришади. Биз бор будимизни йиғиб тўй қилсак, улар саёҳатга чиқишади. Бу нарса хорижда шу қадар мукаммал йўлга қўйилганки, хилма хил туристик фирмалар бу борада бақадриҳол хизмат кўрсатишади – сафарга чиқишингиздан олдин нималарга эътибор бериш, нималардан сақланиш ва ўзингизни қандай тутишингиз кераклиги ипидан игнасигача тушунтириб берилади.Биз саёҳатга тайёрланиб чиқамизми? Саёҳатга чиқишимиздан олдин бизга нималардан сақланиш, ўзимизни қандай тутишни ўргатадиган маслаҳатчиларимиз кимлар? Борми ўзи унақа маслаҳатчилар? «Мен яқин ўртада саёҳатга чиқмоқчи эмасман», деб сайтимизнинг бошқа саҳифаларига ўтиб кетишга шошилманг. Сиз ҳар куни саёҳатдасиз. Тўғри, хорижга эмас, лекин хориждан фарқи қолмай бораётган Ўзбекистонга саёҳат қиласиз. Ҳар куни кўчага чиқасиз ва худди Англия фуқароси Хитойга бориб қолганида ажаблангани каби ажабланасиз. Аммо ўзингизни қандай тутишни билмайсиз. Бу борада сизга тузикроқ маслаҳат берадиган «туристик фирмалар» ва «элчихоналар» йўқ! Шунинг учун кўп ҳолатларда ўзингизни йўқотиб қўясиз, нимадан сақланишни, қаёққа қарашни, кимдан ўрнак олишни билмайсиз! Калта юбкадаги қизлар ҳаёлингизни олиб қочади, йирик дўконларда ўзбекча гапирсангиз тушунишмайди, ўша инглиз Хитойга бориб қолгани каби, марказий кўчалардаги ёзувларнинг аксариятини ўқий олмайсиз! Қани айтинг-чи, «биз бу мамлакатдаги вазиятни ўзгартиришга қодир эмас эканмиз, ўз фуқароларимизни шу вазиятларга тайёрлай олишимиз керак» эмасми? Ўша мини-мини юбкалардан бошлайлик! Қозоқларда чиройли бир мақол бор – «мусулмон бўлув аста-аста, кофир бўлув бир пастда». Қизларимиз шу қадар бузилиб кетишибдики, кийинишлари ҳақида бироз танқидий гапирсак, «Чидасангиз шу!», «Бу менинг ҳаққим!», «Ўзингизни бошқара олмасангиз, айб мендами?» дейишгача бориб етишмоқда. Тўғри гапириш ҳам фойда бермаяпти, пичинг ҳам кор қилмади. Худди улар бошқа давлату, биз ўша давлатдаги бегоналармиз. Чиндан ҳам, ўлиб кетишмайдими? Мен энди йигитларга мурожаат қиламан – «То қизлардаги вазият яхшиланиб кетмагунича бу мамлакатга сафар қилишдан сақланинг!» Афсуски, бунинг иложи йўқ! Оилани боқиш керак, илм олиш – фарз, ота-онани кўриб келиш зарур, зиёрат қилинадиган касаллар бор, хуллас, кўчага чиқмаслик мумкин эмас! Ундай бўлса сайтимиз сизнинг бу мамлакатдаги «элчихонангиз», бу мамлакатга сафар қилдирувчи «туристик фирмангиз» вазифасини ўтасин ва гапларимизга қулоқ солинг. Худди элчихона ўз фуқаролари учун қайғурганидек, худди туристик фирма сайёҳ учун боши билан жавоб берганидек, биз ҳам қайғурганимиздан, сизнинг аҳволингизга бошимиз билан жавоб бериш мажбуриятини олганимиз туфайли, йўл-йўриқ кўрсатмоқчимиз. Жиддий олиб, амал қилинг. 1. Кўчага чиқманг! Кунлар исияпти, қизларимизда эса йилдан-йилга ечиниш урфга айланиб бормоқда. Шундай экан, ИЛОЖИ БОРИЧА кўчага чиқманг. Кўчага чиқмай битириш мумкин бўлган ишларни албатта уйда битиринг. Шунчаки айланиб келиш, мақсадсиз дайдиб юришдан тийилинг. Ростакам элчихоналар маслаҳат бергани каби, «То қизларимиздаги вазият яхшиланиб кетмагунича ҳозирча сафар қилишдан сақланинг»!2. Ёлғиз юрманг! Йигитни давра тарбиялайди, дейишади. Чиндан ҳам, қизлар асосан оилада кўрганини қилиб улғайса, йигитлар қанақа даврага тушганига қараб тарбияланади. Тўғри даврага тушса, берди Худо. Адашса, урди Худо. Шунинг учун, аввало атрофингиздаги дўстларингиз ким эканига эътибор қаратинг. Бузуқликка чақирмайдиган, ўзи бузуқлик қилмайдиган дўстлар орттиринг ва, имкон қадар улар билан бирга юринг. Одам шеригидан уялиб бўлса ҳам ёмонликлардан тийилади. Ёлғиз одамнинг бузилиши осонроқ. Хуллас, ўқишга борадиган бўлсангиз, ўқишдаги дўстингиз билан келишиб олинг, аввалдан бирон жойда учрашиб, манзилга бирга боринг. Суҳбат чалғитади, дўстингиз оқил бўлса, ундан истеҳола қиласиз, хуллас, атрофга чалғишингиз, кўзингиз мини юбкаларга чалғиб кетиши камаяди. Сиз дўстингизни, дўстингиз сизни ёмонликлардан муҳофаза қиласизлар. 3. Кўп ўқинг! Агар барибир кўчага чиқишга эҳтиёж туғилса ва шерик топилмаса, чиқишдан олдин бирон китоб ўқиб, ёки ҳикоя эшитиб, кейин кўчага чиқинг. Бу борада ўз дидингиз ва қизиқиш доирангизга қараб китоблар, аудио диск ва кассеталар сотиб олинг. Кўчага чиқиш арафасида шу китобни бироз ўқиб ёки аудио кассетани эшитиб, кейин бирдан кўчага чиқсангиз, ҳаёлингиз ҳозиргина ўқилган китобда, эшитилган кассетада бўлиб, то манзилга етгунингизча кўпам атрофга, ёмонликларга чалғимайсиз. Агар узоқроқ юришга тўғри келса, ҳаёлингиз уйда ўқиб (эшитиб) чиқилган нарсадан чалғиб улгурса, унда ўзингиз билан ўқиш учун кичик китобчалар олиб юринг, ёки эшитиш учун аудио-плеер, MP3 сотиб олинг. Уйдан чиқишдан аввал албатта сафар кийимингизнинг чўнтагида шунақа китоб ёки аудио-плеер борлигини текширинг, токи автобус кутганигизда, метрода, қачонки бўш қолсангиз, ўша нарсани ўқиб, эшитиб, диққатингизни бой бермайсиз, ёмонликларга чалғимайсиз.4. Йўлни белгилаб олинг! Қаерга бориш, қандай қилиб бориш ҳақида кўчага чиқишдан аввал аниқ режа тузиб олинг ва шу режага амал қилинг! Вазиятга қараб иш тутиш кўп ҳолатларда чалғишга, чалғиш эса бузуқликларга сабаб бўлади. Масалан, бекатгача қайси йўлдан юриш, бекатда қайси автобусга чиқиш, қаерда тушиш, йўлнинг қаеридан кесиб ўтиш каби аҳамиятсиздек туюлган нарсаларни ҳам режалаштириб олинг. Агар ҳар бир қадамингиз режага мувофиқ босилса ва сиз буни давомий равишда назорат қилиб борсангиз, диққатингизни йўқотмайсиз ва сафарингиз унумлироқ якун топади. 5. Вақт билан юринг! Албатта кўчага чиқиш вақтингизни белгилаб олинг ва унга қатъий амал қилинг. Бирон манзилга бориш учун албатта аниқ бир вақт ажратинг, шу вақт ичида етиб боришни одат қилинг. Янги нотаниш манзилга борадиган бўлсангиз ҳам, мантиқ доирасидан келиб чиқиб, унга вақт ажратинг. Шу вақт ичида етиб бориш учун ҳаракат қилинг. Шунда диққатингиз вақтга амал қилишда бўлиб, бекорчи нарсаларга чалғиш, ўша мини юбкадаги қизларга эътибор қаратиш ўз-ўзидан йўқолади. Маслаҳатлар кўп! Аммо уни амалга ошириш эътибори билан олиб қараганда, ҳозирча шу билан кифояланиб турасиз! Ёки, шулардан илҳомланиб, ўзингиз учун бошқа қоидалар ўйлаб топишингиз мумкин. Нима бўлганда ҳам, бу қизларнинг олдида ўзингизни эҳтиёт қилинг. Мени бўлса, турфирма вакили дейсизми, элчи деб атайсизми, дуо қилсангиз кифоя. Чунки юқоридаги гапларим учун қизларнинг қарғишига қолишим тайин. Бу қарғишларни даф қилиш учун эса сиз – йигитларнинг дуоларига муҳтожман!


"Мовий гумбазлар" боғида BMX бўйича Ўзбекистоннинг биринчи чемпионати бўлиб ўтди - 27.05.2021, Sputnik Ўзбекистон\n"Мовий гумбазлар" боғида BMX бўйича Ўзбекистоннинг биринчи чемпионати бўлиб ўтди\nТошкент марказида бўлиб ўтган мусобақада пойтахт ва 3 вилоятдан келган 27 нафар спортчилар иштирок этишди. 27.05.2021, Sputnik Ўзбекистон\nТОШКЕНТ, 27 май - Sputnik. Тошкент марказидаги "Мовий Гумбазлар" боғида велоспортнинг BMX тури бўйича Ўзбекистоннинг биринчи чемпионати бўлиб ўтди, деб хабар қилмоқда Тошкент шаҳар ҳокимлиги. Мусобақа спортчилдар ёши бўйича 2 тоифага бўлинган бўлиб, унда Тошкент ва яна вилоятдан келган 27 нафар спортчилар иштирок этишган. Тадбир якунида ғолиблар аниқланиб уларга медал ва фахрий ёрлиқлар ҳамда қимматли совғалар топширилди. Ушбу тадбир Экстремал ва тоғ туризми федерацияси томонидан ташкил қилинган бўлиб, уни ташкил қилишда Тошкент шаҳар ҳокимлигининг Туризм ва Спорт бошқармаси ҳам иштирок этган. BMX - (Bicycle MotoX) X ҳарфи xtream сўзининг қисқартирилгани, яъни "вело мото экстрим" маъносини англатади. Ушбу спорт тури дастлаб мотопойгачилар кўникмаларини машқ қилиш учун ўйлаб топилган. Бунинг учун велосипеднинг махсус тури ясалган. Кейинчалик у мустақил спорт турига айланиб кетган. Бугунги кунда велоспортнинг BMX тури ривожланиб жуда кўп йўналишларга эга. Уларнинг 3 хили Олимпик спорт тури ҳисобланади — BMX freestyle, BMX dirt, ва BMX racing.\n© Sputnik / Руслан Ярошенко / Фотобанкка ўтишЧемпионат по BMX-фристайлу\nТошкент марказида бўлиб ўтган мусобақада пойтахт ва 3 вилоятдан келган 27 нафар спортчилар иштирок этишди.\nТОШКЕНТ, 27 май - Sputnik. Тошкент марказидаги "Мовий Гумбазлар" боғида велоспортнинг BMX тури бўйича Ўзбекистоннинг биринчи чемпионати бўлиб ўтди, деб хабар қилмоқда Тошкент шаҳар ҳокимлиги.\nМусобақа спортчилдар ёши бўйича 2 тоифага бўлинган бўлиб, унда Тошкент ва яна вилоятдан келган 27 нафар спортчилар иштирок этишган. Тадбир якунида ғолиблар аниқланиб уларга медал ва фахрий ёрлиқлар ҳамда қимматли совғалар топширилди.\nУшбу тадбир Экстремал ва тоғ туризми федерацияси томонидан ташкил қилинган бўлиб, уни ташкил қилишда Тошкент шаҳар ҳокимлигининг Туризм ва Спорт бошқармаси ҳам иштирок этган.\nBMX - (Bicycle MotoX) X ҳарфи xtream сўзининг қисқартирилгани, яъни "вело мото экстрим" маъносини англатади. Ушбу спорт тури дастлаб мотопойгачилар кўникмаларини машқ қилиш учун ўйлаб топилган. Бунинг учун велосипеднинг махсус тури ясалган. Кейинчалик у мустақил спорт турига айланиб кетган. Бугунги кунда велоспортнинг BMX тури ривожланиб жуда кўп йўналишларга эга. Уларнинг 3 хили Олимпик спорт тури ҳисобланади — BMX freestyle, BMX dirt, ва BMX racing.


ВИЛОЯТ ҲОКИМИ ШУҲРАТ АБДУРАҲМОНОВ: «УЙ-ЖОЙ МАСАЛАСИ - ЭНГ ДОЛЗАРБ МУАММО» - AUZ.UZ\nВИЛОЯТ ҲОКИМИ ШУҲРАТ АБДУРАҲМОНОВ: «УЙ-ЖОЙ МАСАЛАСИ - ЭНГ ДОЛЗАРБ МУАММО»\nАндижон шаҳар ҳокимлигида оммавий ахборот воситалари вакиллари учун шаҳар аҳолисини уй-жой билан таъминлаш масалаларига бағишланган брифинг ўтказилди. Ундавилоят ҳокими Шуҳратбек Абдураҳмонов иштирок этди.\nБрифингда Вазирлар Маҳкамасининг 2018 йил 25 сентябрдаги қарорига асосан жорий йилда вилоятда таълим муассасаларининг собиқ ётоқхоналарини уй-жой сифатида, қайта таъмирлаш ҳисобига ногиронлиги бўлган, оғир ижтимоий шароитга тушиб қолган 250 та фуқароларни уй-жой билан таъминлаш белгилангани алоҳида таъкидланди.\nҚарорга асосан жами 348, шундай фуқароларга уй-жой калитлари тантанали равишда топширилди. Шунингдек, сентябрь ва октябрь ойларида яна 30 нафар фуқаро янги уйга кўчиб ўтди. Мисол учун оладиган бўлсак, Андижон шаҳридаги 2 та ётоқхонага 63, Хонобод шаҳридаги ётоқхонага эса 27 та оила кўчиб ўтган. Маълумотларга кўра кўрсаткич Асака туманида 23 та, Балиқчи ва Бўзда 8 тадан, Булоқбоши, Жалақудуқ ва Қўрғонтепада 8 тадан, Избосканда 22, Марҳаматда 19, Олтинкўлда 30, Пахтаободда 24, Улуғнорда 27, Хўжаободда 21, Шаҳрихонда 26 тани ташкил этади.\nВилоятда 2017 йилда 6 та, 2018 йилнинг шу давригача 14 та 7 қаватли уйлар фойдаланишга топширилган. Келгуси йилда яна 20 та шундай кўп қаватли уй-жойларни қуриб битказиш режалаштирилган. Шунингдек, Андижон шаҳридаги Мустақиллик маҳалласида оғир шароитда яшовчи 1500 хонадонга Боғишамол даҳасидаги Мустақилликнинг 27 йиллиги маҳалласида қурилаётган намунавий арзон уй-жойлар топшириш белгиланган.\nБрифингда вилоят ҳокими ўринбосари, хотин-қизлар қўмитаси раиси Манзурахон Юнусова, Андижон шаҳри ҳокими Дилмурод Раҳматуллаев, тижорат банклари раҳбарлари уй-жойлар бериш тартиби тўғрисида зарур маълумот бердилар.\n- Электр энергиясини ўчириш менга ҳам ҳавас эмас, - дея ўз муносабатини билдириб қўшимча қилди брифингдан сўнг Шуҳратбек Абдураҳмонов. – Қанийди йигирма тўрт соат ўчирмасдан ҳаммани электр ва газга бўлган талабини қондириб, сизларнинг раҳматингизни олсам. Юртбошимиз менга халқимизни рози қилиш вазифасини қўйган. Халқ қачон рози бўлади. Қачонки электр энергияси ўчмаса, гази, кўмири бўлса, ана шунда рози бўлади. Қарс икки қўлдан чиқади. Бу ёғини ҳам айтайлик. Халқимиз томонидан ҳам муаммолар бўлмоқда. Электр энергияси нима учун берилади? Хонадонни ёритиш, хўжалик, маиший техникалардан фойдаланишга. Инсоф нуқтаи назаридан гапирадиган бўлсак, аҳолининг 70 фоизи электрдан иситиш учун фойдаланади. Тартибли истеъмол қилинадиган бўлса, вилоят аҳолисини 24 соат давомида электр энергияси билан таъминлаш имконияти мавжуд.\n«аuz.uz» онлайн гуруҳи.


Самарқандда фирибгарлар жиноятини фош этишга уринган блогер ҳужумга учради (ВИДЕО)\n07 декабр 2019, Тошкент вақти: 09:06\nОтабек Жўраев 6 август куни Озодлик билан суҳбатда ҳужумни ўзининг блогерлик фаолияти билан боғлаб, қасд олиш уриниши бўлганини айтди.\nТошкентлик 33 ёшли блогер Отабек Жўраев 5 август куни Самарқанд шаҳрига борган пайти номаълум шахслар томонидан калтакланди.\nУ Самарқандга фирибгарлар 250 миллион сўмга чув туширгани ҳақида шикоят қилган аёлнинг мурожаатини ўрганишга борган пайти ҳужумга учраганини айтади.\nБлогерга кўра, аёлнинг уйи ўнгида турган пайти "тўсатдан" пайдо бўлган шахс, арматура билан унинг бошига урган.\nҲужум натижасида ҳушидан кетган Отабек Жўраевнинг боши ёрилган.\n6 август куни Озодлик билан суҳбатда Отабек Жўраев ҳужумни ўзининг блогерлик фаолияти билан боғлади ва унга суиқасд уриниши бўлганини иддао қилди:\n- Мақсад мени оғзимни ёпиш бўлган бўлса керак-да. Лекин, мени келганимни қаердан билди, шунга ҳайронман. Бу аёл мошенниклар уни 250 миллион сўмга чув туширгани ҳақида милицияга, прокуратурага арз қилган, лекин улар ишни ёпти-ёпти қилган. Шу иш бўйича шуғулланаётганим уларга ёқмаган бўлса керак. Улар жиноят фош бўлишидан қўрқишган, чунки улар милицияни ҳам жиноят ишини ёптиришга кўндиришган экан-да, - деди Отабек Жўраев.\nСамарқанд вилояти Ички ишлар бошқармаси навбатчиси мазкур "ҳолат юзасидан безорилик моддаси бўйича жиноий иши қўзғатилган"ини Озодликка маълум қилди.\nЛекин, тергов сири важидан ИИБ ходими қўшимча маълумот бера олмаслигини айтди.\nЎзбекистон Ахборот ва оммавий коммуникациялар агентлиги раҳбари Комил Алламжонов Alter Ego лойиҳаси доирасида видеоблогер Кирилл Альтманга берган интервьюсида блогерлар чиқишларини яқиндан кузатиб боришини айтган ва улар долзарб масалаларни кўтариб чиқаётганликларидан мамнун эканини таъкидлаган.\nОтабек Жўраев ҳам Ўзбекистонда ҳуқуқлари пой-мол бўлаётганлар муаммоларини кўтариб чиқаётган ўнлаб блогерларнинг биридир.\nУ ўтган ой Сурхондарёда уйлари асоссиз бузилган хонадон эгалари билан видео суҳбатларни ўзининг Yutube порталидаги Otabek Jo’rayev каналида эълон қилганди.\n- Яқинда президентимиз Шавкат Мирзиёев ҳукумат мажлисида уйлари асоссиз бузилгани юзасидан ҳокимларга танбеҳ берганида мени видеомни намойиш қилишганди. Блогерларга эътибор катта бўляпти, лекин бизни хавфсизлигимиз ҳақида ҳеч ким ўйламаяпти, - дейди Жўраев.\nЎзбекистон президенти Шавкат Мирзиёев 2 август куни ўтказган йиғилишда уйларни бузиш ишлари билан норозилик келтириб чиқарган ҳокимларни унинг сиёсатига ҳиёнат қилишда кескин айблаган ва блоггерлар олдида жавоб беришни тайинлаган эди.\nЎзбекистонда блогернинг калтакланиши биринчи марта бўлаётгани йўқ.\nОзодлик ўтган йили таниқли блогер Лочинбек Тилаболдиев Самарқанд-Жиззах трассасида калтаклангани ҳақида хабар берган эди.\nБлогер Озодликка ЙПХ ходимлари уни видеога олишга уринган пайти калтаклашганини айтганди.\n- Бизни шунақанги уришдики, ҳаттоки, уларнинг чироқлари (мигалка) синиб кетди. Қулоғимдаги қонни кўряпсизми? Мени ГАИ ходимлари шунақанги уришди, телефон ва ҳужжатларимни олиб қўйишди, - деган эди Тилаболдиев.\nЎшанда Жиззах ИИБ расмийлари ўз ходимлари блогерни ургани ҳақидаги хабарлари рад этгандилар.


Тест синовлари қай даражада соддалаштирилади? - zarnews.uz\n2020 йилдан кириш имтиҳонлари жами 5 та – учта мажбурий ва иккита мутахассислик фани бўйича ўтказилиши белгиланган эди. Лекин карантин шароити ёшларнинг имтиҳонга тўла тайёргарлик кўриш имкониятини ҳам чеклади.\nШу ўринда таъкидлаш жоизки, тест топшириқларини соддалаштириш деганда бакалавриат қабул имтиҳонларида фақат содда тестлардан фойдаланилади, деб тушунмаслик керак.\nТест топшириқлари таркибида назарий тест топшириқлари сони оширилмоқда. Жумладан, кимё фанидан назарий тест топшириқлар сони оширилади ва лаборатория ишларига оид тест топшириқлари яратилмоқда. Физика фанидан ҳам назарий тест топшириқлар сони оширилган ҳолда биринчи қийинлик даражасидаги тест топшириқлари сони 6 тадан 10 тагача кўпайтирилмоқда.\nШу билан бирга, абитуриентларни қийнаб қўймаслик мақсадида фақат 2020-2021 ўқув йили учун истисно тариқасида қабул тест синовлари мажбурий фанларсиз, 2 та мутахассислик фанларидан ўтказилиши режалаштирилмоқда. Ушбу 2 та мутахассислик фанлари Ўзбекистон Республикаси таълим муассасаларига ўқишга қабул қилиш бўйича Давлат комиссиясининг 2019 йил 19 декабрдаги 11-сон баёни билан тасдиқланиб, кенг жамоатчиликка эълон қилинган эди.\nМазкур ўқув йилида тест синовлари ўтказиладиган биноларда кўпи билан 650-700 тагача ўрин тайёрланади, ҳар бир абитуриент учун камида 3 квадрат метр жой ажратилади, санитария-гигиена талабларига биноан, уларда бир марталик тиббий ниқоб ва резина қўлқоп билан тестда иштирок этиши таъминланади.\nДавлат тест маркази Самарқанд вилояти бўлими бошлиғи вазифасини бажарувчи.


Камчаткалик ҳайдовчи полиция ходимини 11 км йўл давомида судраб боргани учун қамалди\n15:08 / 02.10.2015\nКамчатка суди Тиличики қишлоғида яшовчи фуқарони Жиноят Кодексининг 1 қисми 318 моддаси бўйича (давлат хизматчисига қасддан тан жароҳати етказиш) бўйича айбдор деб топди ва унга нисбатан 1 йилга озодликдан маҳрум этиш жазоси тайинлади. Ушбу шахс жазони умумий режимдаги колонияда ўтказиши белгиланди.\nТерговда аниқланишича, ушбу шахс шу йилнинг 20 июнь кунида KIA Sorento русумли автомобилда ҳайдовчилик ҳуқуқига эга бўлмаган ҳолда ҳаракатланган. Полициячи уни қоидабузарлик учун тўхтатиб, йўлга чиққанида эса у буни истамаган ва полициячини машина капотига "миндирган" ҳолда йўлида давом этган.\nУ машинани шу алфозда 11 км масофагача ҳайдаб юрган. У машинасини кескинлик билан тўхтатганида эса полициячи силтаниб, ерга қулаган.\n"Полициячи бир қанча тан жароҳатлари олган", дейилади ИИВ матбуот хизмати хабарида.


Самарқанд шаҳрида 42 та фавворадан нечтаси ишлаяпти? Мусиқали фавворага нима бўлган? - zarnews.uz\nСамарқанд шаҳрида 42 та фавворадан нечтаси ишлаяпти? Мусиқали фавворага нима бўлган?\nУшбу фаввораларга шаҳар ҳокимлиги ободонлаштириш бошқармасининг 63 нафар ишчи-ходимлари хизмат кўрсатади. Бироқ бугун мавжуд фаввораларнинг аксарияти яхши ишламаяпти.\nМисол учун, вилоят мусиқали драма театри биноси олдидаги 3 та кўнгилочар фаввораларга 1 та насос сув етказиб бермоқда. Ваҳоланки, бунинг учун 3 та насос ўрнатилган бўлиб, уларнинг 2 таси мутлақо ишламаяпти.\nБундан ташқари, ёритиш тизимлари ҳам тўлиқ талабга жавоб бермайди. 30 та ёритиш чироқлари ишдан чиққан ва сув пуркагич ускуналари яроқсиз аҳволга келиб қолган.\nКўксарой майдонида жойлашган 3 та фавворага эса 16 та насослар хизмат кўрсатиши белгиланган бўлса-да, ҳозирда 3 та сув насослари бу вазифани бажармоқда. Шунингдек, фаввора ёритиш тизимининг 70 фоизи ишлаяпти. Фавворанинг бошқарув шитлари ҳам таъмирталаб аҳволда.\nРуҳобод майдонида жойлашган 5 та фавворага 4 та ўрнига 1 та насос хизмат кўрсатаётган бўлса, бу ерда ҳам бошқарув шитлари ҳамда ёритиш тизимлари таъмирлашга муҳтож.\nҚурилган вақтлари кўпчиликнинг диққат-марказида бўлган Регистон кўчаси кесишмасидаги мусиқали фаввора бугун деярли барчанинг эътиборидан четда қолган. Оқибатда фавворанинг компьютер тизими, сув ости қувурлари ва ёритиш тизимлари яроқсиз бўлиб қолган.\nВилоят ҳокимлигида бўлиб ўтган йиғилишда қайд этилишича, бундай муаммо ва камчиликларни шаҳардаги қолган фаввораларда ҳам учратиш мумкин.


Роналду Мадриддаги иккита уйини сотувга қўйди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Роналду Мадриддаги иккита уйини сотувга қўйди\t10:29, 31 март 2016\t“Реал Мадрид” жамоаси ҳужумчиси Криштиану Роналду Мадриддаги иккита уйини сотувга қўйди, дея хабар беради isport.ua портали. Португалиялик ҳужумчи ўзининг вилласи ва онаси Долорес Авейрунинг уйини сотувга қўйди. Ҳар икки хонадон сотувидан Роналду 7,5 миллион евро фойда кўрмоқчи. 31 ёшли форвард Мадриддаги Ла Финка туманида жойлашган вилласини 2010 йилда 4,9 миллион еврога сотиб олганди. Ушбу уйда еттита ётоқхона, тўққизта ваннахона, лифт, бассейн, кинотеатр ва спортзал мавжуд. Роналду уйларини сотувга қўйгани унинг келаси мавсумда бошқа клубга ўтиб кетиши билан боғлиқ, деб ҳисобланмоқда.


ЙЎЛБАРСНИ БЎЙСУНДИРИШ 1-bob Yo'lbarsni bo'ysundirish - Tony Anthony. Audio kitob Uzbek tilida\nHamdu Sano. Musiqa\nГлавная / Kutubxona / ЙЎЛБАРСНИ БЎЙСУНДИРИШ (Тони Энтони)\nЙЎЛБАРСНИ БЎЙСУНДИРИШ (Тони Энтони) 1 bob\n1 - боб\nШейн Соузани эндиликда туққан онаси ҳам таний олмасди. Қамоқхона хизматчилари унинг дабдала қилинган танасини камера еридан том маънода қириб олишди ва ифлос замбарга ташлашди. Шейн ўларча калтакланган, бутун танаси кесилган, зўрланган ва майиб қилинган эди. Унинг танасидан қон сув мисоли оқиб, қизил бўёқ сингари бутун зах бетонни қоплади. Уни қамоқхонанинг госпиталига олиб кетишаётганда, замбардан оқаётган қон коридорнинг бошидан охиригача из қолдирди. Оёқ-қўллари занжирбанд қилинган маҳбуслар жой-жойларига тарқалишди. Биз ҳаммамиз Шри-Ланкада яшовчи ёшгина йигитни қийноқ азобига солганларининг гувоҳи бўлдик, бироқ бирор нарса дейишга ожиз эдик. Қамоқхона бошлиқлари бизни, яъни Б бўлимидаги маҳбусларни – fylakismenos (филакисменос), деб атарди. Бир маҳбуснинг камайганлиги уларни ташвишлантирмайди. Тез орада Шейн Соузанинг ўрнига яна бошқа маҳбус келади. Қамоқхона хизматчилари маҳбусларга нисбатан бундай ваҳшийларча муносабатда бўлганини ҳеч ким қораламайди, шу сабабдан ҳеч ким жазоланмайди ҳам. Адолат ғалаба қозонишига ҳеч қандай умид йўқ.\nНикосияда жойлашган Марказий қамоқхонада юз берган шунга ўхшаш лавҳалар у ердагилар учун оддий ҳол бўлиб қолган. Биз, маҳбуслар орасида наркотик сотувчи ва контрабандист, гангстер, ёш болаларни зўрлаган, зўравонлик қилувчи, террорист, ўғри ва муттаҳамлар: тубанликка тушган инсон қиёфасидаги ваҳший ҳайвонлар тўдаси; хуллас, ашаддий разиллар ва бахтиқаро, омадсиз, ҳеч кимга фойда келтирмайдиган одамовилар, ҳамма-ҳаммаси шу ерга йиғилиб, Кипрнинг сассиқ қамоқхонасига ахлат сингари ташлангандик.\nҚамоқхонада риоя қилиниши зарур бўлган кўплаб қонун-қоидалар мавжуд эди. Гарчанд бундай қонун-қоидалар ҳеч қаерда қайд этилмаган бўлса-да, бироқ ҳар бир маҳбус қамоқхона хизматчилари томонидан кўрсатилаётган жабр-зулмга дош бериши керак эди. Бу аччиқ ҳақиқат ва қатъий зарурат ҳисобланарди. Ниҳоятда эхтиёткор ва ҳушёр бўлиш лозим эди. Ҳамма ўзи учун ўзи жавоб берарди. Баъзида фақатгина кўнгил очиш учунгина кўплаб қон тўкиларди. Шундай бўлса-да, Шейн билан ўртамизда қандайдир алоқа, гўёки икки кишининг иттифоқи сингари боғлиқлик мавжуд эди. Ўртамиздаги алоқа фақатгина Худога аён. Менинг кўз олдимда Шейнга нисбатан етказилаётган қийноқлардан қоним қайнаб, ғазабим ортиб кетаётганлигини ҳис қилардим. Тишимни тишимга қўйиб, имкон қадар ўзимни тутиб туришга, қамоқхона хизматчиларига бўлган нафратимни яширишга уринардим.\nАль Капоне – ёки юнонларнинг айтишларига кўра “Алькапони” деб аталмиш кимса, ниҳоятда жирканч, қабиҳ ва золим одам эди. Унинг ҳақиқий фамилиясини ҳеч ким билмайди. Бу оддий жинни, руҳий хаста жиноятчи эди. Бундай руҳий хасталарни руҳий касалликлар шифохонасига юборишни суд органлари оддийгина “эсдан чиқаришарди”; шунинг учун ҳам ақлдан озган жиноятчилар муддатини бошқа ҳукм қилинганлар билан ўташарди. Улар ҳеч қандай қонун-қоидага бўйсунмасди. Ақлдан озган жиноятчиларнинг энг ашаддийси Алькапони ҳисобланарди. Кипрлик ёввойи Алькапони ҳеч ким билан дўстлашмас, ўзи билан ўзи ҳеч ким тушунмайдиган тилда сўзлашиб, ёлғиз юрарди. У одам ўлдиргани ва гуруҳ бўлиб қизнинг номусига тегишгани учун қамалганди. У ҳақиқий девона эди. Қамоқхонадаги маҳбуслар қорадори ва ширево* қабул қилиш, бир-биридан сигарет ва шоколад ўғирлаб (буларнинг иккиси ҳам асосий валюта вазифасини бажарарди), баъзида бошқача найранг ва номаъқул қилиқлар билан кун кечирса, Алькапони ўз вақтини бошқа маҳбусларни майиб қилиб, уларга жабр етказиш билан ўтказарди. У умрбод қамоқ жазосига маҳкум қилинган бўлиб, гўёки кимларнидир буйруғига биноан иш тутар, қамоқхонадаги ҳаётимизни дўзах азобига айлантиришга интиларди.\nАлькапони Шейн дўстимни қийноқ азобига солиб ўлдирган куни, мен у учун қасос олишга онт ичдим. Алькапонининг бўйи мендан ярим метрча баланд эди. Унинг мушаклари шунчалик бақувват эдики, қўлининг йўғонлиги оёғимни йўғонлигича келарди, аммо уни енгишимга ишончим комил эди. Уни қуролсиз ўлдиришимни яхши тушунаман, аммо бундан олдин дўстим Шейннинг тўкилган ҳар бир томчи қони учун Алькапонини тавбасига таянтираман.\nСўнгги кунларда қамоқхонада ниҳоятда аянчли, чидаб бўлмас муҳит ҳукм сурарди. Нимадир юз бериши керак эди. Мен Алькапонидан ўч олишимни ҳамма биларди. Эндиликда мени ҳеч нарса тўхтата олмасди. Мен вақти-соати келишини кутардим. Орадан икки ҳафта ўтди. Ҳар куни бу жинни қотилдан қандай ўч олишим мумкинлигини, тавбасига таянтиришни пухта ўйлаб борардим. Унинг осонгина ўлиб кетишига асло йўл қўймайман. Алькапони шафқат сўраб оёқларим тагида ўрмалашини хоҳлардим. Уни камситиб, тавба-тазарру қилгандан кейингина уни жаҳаннамга жўнатишни режалаштириб қўйдим. Мен дунё миқёсидаги кун-фу устаси эдим ва уни бир зумда парча-парча қилиб ташлаш бемалол қўлимдан келади. Менга бунинг ҳеч қандай қийин жойи йўқ эди, қуролсиз уни бемалол енгишим мумкин. Ўша вақтда барча маҳбуслар сингари мен ҳам ўзим билан лезвие олиб юрардим. Биз бундай лезвиеларни безарар бритвалардан тайёрлаб, тилимизнинг тагида ёки топиш қийин бўлган жойларга беркитардик. Бироқ бундай ҳолат, билишимча, қамоқхонадагиларни асло ташвишлантирмасди. Кимлардир лезвияларни ишга солиб роҳатланса, бошқалар ўзларини ҳеч нима кўрмагандай тутарди. Бир маҳбус иккинчисини бўғизлагани билан уларнинг иши йўқ эди. Қолаверса, бундан кимга қандай наф?\n“Gammodi bastardos!” Бирдан кимсасиз қоронғу коридор узра Алькапонинг хириллаган овози эшитилди, у мени бор кучи билан деворга ёпиштириб қўйди. Кутилмаган ҳамладан жоҳлим чиқиб кетди ва томирларимга адреналин қуйилиб, қоним қайнай бошлади. Мана, ниҳоят бу газанда билан олишадиган вақт етиб келди!\nБу разил бурнини юзимга тираб, гумбаздай бўлиб, мени тагига босиб олганда, ундан келаётган сассиқ ҳиддан менинг кўнглим айниб кетди. Бритвадан ясалган лезвия бўйнимга тиралди – энди бу тентак ҳар дақиқада йўғон қон томиримни кесиб юбориши мумкин эди. Бўш қолган чап қўлим билан шу заҳотиёқ Алькапонининг юзини сиқдим, икки бармоғимни унинг кўзига тўғирилаб, уларни ўйиб олишга тайёр эдим. Биз ёқалашиб кетдик, мен ҳар бир ҳаракатимни назорат қилиб турардим, чунки қотилнинг лезвияси ҳар дақиқада бўйнимни тилиб ўтиши мумкин эди. Бироқ энди менга барибир. Тўғри, мен ўлишим мумкин, аммо аввал у жон таслим қилиши керак.\nМен Алькапонининг қони тўкилишини истардим. Унинг кўзларини ўйиб, қулоқларини тишлашга мен тайёр эдим. Менинг қоним қайнаб турарди, бироқ тўсатдан ўзгача нарсани ҳис қилдим. Маълум сониялар ичида юрагимда қандайдир кураш бораётганини сездим. Алькапонига бунинг ҳеч қандай алоқаси йўқ эди. Бу жанг менинг қалбимда юз берарди. Гўёки тамомила бошқа оламга тушиб қолгандай эдим, қон-қонимга сингиб кетган душманлик ҳисси қаергадир ғойиб бўлгандай эди. Мен бир зумда ўч олмоқчи бўлган қотилдан бошқа одамга айлангандай бўлдим. Алькапонинг қулоғини тишлашга интилганимда, бирдан хаёлимга бугун эрталаб ўқиган мисраларим ёдимга тушди. Бир одамни ноҳақ айблаб, зиндонга ташлашган экан. Ноҳақ айбланган одамнинг дўсти уни ҳимоя қилиш мақсадида, айбловчи қулининг қулоғини чопиб ташлабди. Алькапонинг қулоғи менинг тишларимдан беш сантиметр узоқда эди.\n“Қани, Тони, бўлақол, тишла душманингнинг қулоғини. Ахир буни осонгина уддасидан чиқасан”, - деб пичирларди ичимдаги овоз.\n“Йўқ, тўхта... кимки қилич кўтарса, шу қиличдан унинг ўзи ҳалок бўлиши мумкин...” Бу овоз қаердан келаяпти?\n“Тони, бўл, Алькапонинг қулоқларини тишлаб ол! Нимани кутиб ўтирибсан?”\nМенинг қалбимда ўч олиш ва қўрқув ҳисси курашаётган бир пайтда, Алькапони бўш қолган қўли билан чотимга зарба билан мушт туширди. У синган, қорайиб кетган тишларини кўрсатиб, тиржайди. Қўлларим эса унинг башарасини тобора қийшайтириб, дағаллашган этларини йиртиб борарди. Менга яна овоз эшитилди.\n“Хўш, нимани кутиб турибсан? У сени сўйиб, кейин Шейнни таҳқирлагани сингари сени ҳам зўрлашини хоҳлайсанми?”\nБироқ мени нимадир тутиб турарди, аммо нималигини билмасдим ва тушунмасдим. Ўзим деворга ёпиштирилган бўлсам ҳам, лекин бу разил қонхўрни қаттиқ тутиб турардим, кейинги ҳаракатни амалга оширишимга нимадир ҳалақит берарди. Қалбимда икки овоз – икки ҳис-туйғу курашарди. Дақиқалар ўтиб борарди, Алькапонининг башарасидан тер сув сингари оқиб тушарди. Аммо ўшанда мен учун вақт тўхтаб қолгандай эди. Овозларнинг баҳси ҳаёт тарзимга очиқдан-очиқ қарши чиқарди, беиҳтиёр, аслида мен ким эдиму энди ким бўлганлигимга эътибор қаратишимга даъват этарди.\nОвозларнинг қай бири ғолиб келишини тушунардим. Хўш, кейин–чи, кейин қандай йўл тутишим керак? Мен бу қотилга таслим бўлиш ва дўстим сингари ўлишим, ёки майиб-мажруҳ бўлишим керакми? Ёки ҳақиқатдан ҳам бу янги ҳис-туйғуга, бундай матонатли янги овозга ишонишим керакми? Беҳосдан тилимдан жуда бошқача – тинчлантирувчи ва аниқ сўзлар чиқа бошлади. Алькапони фақат юнон тилини тушунарди, аммо мен инглизча гапирардим. Сўзларни айтгач, ундан ниманидир кутгандай, Алькапони қўйиб юбордим.\nШу вақт, гўёки уни ток ургандай, Алькапони сапчиб тушди. Тердан ёпишқоқ бўлган танаси қаттиқ титраб, товуқ этига ўхшаб кетди. Қоронғуда унинг қора кўзлари қўрқувдан чақнади – мен ҳужум қилишга шайландим. Кутилмаганда Алькапони қўлларини бўшатди ва мени қўйиб юборди. Орамиз бир неча сантиметр бўлиб, бир-биримизни ёмон қараш билан таслим қилишга уринардик. Тўсатдан, Алькапони ўгирилди ва қоча бошлади. У эгилиб, қўллари билан бошини ушлаганича, жин чалгандай югуриб кетарди.\nҚоронғуда Алькапонинг танасини йўқ бўлиб бораётганини кузатарканман, одамнинг қалбини ҳайратга солувчи унинг совуқ овози бетон деворларга урилиб, садо бераётгани эшитилди.\nТомоғимни пайпаслаб, теримга ёпишган Алькапонининг лезвиясини олдим. Лезвиядан ҳеч қандай из қолмаган эди.\n* Ширево (жаргон) – кўпинча қадимий усул билан тайёрланиб, томир орқали киритиладиган наркотик. – Бу ўринда ва бундан кейинги барча сўзма-сўз изоҳлар таржимонники.\nUzbek tilida: ЙЎЛБАРСНИ БЎЙСУНДИРИШ (Тони Энтони)\nАзалда Калом бор эди. Калом Худо узурида эди, Калом – Худо эди.\nAzalda Kalom bor edi. Kalom Xudo bilan birga edi, Kalom — Xudo edi.\nYuhanno Muqaddas xushxabar 1:1\nDownload Kitoblar\tPDF, DjVu File.\n© 2022,\tINJIL | Qaraqalpaq INJIL


“Аладдин” гуруҳи “Korean POP World Festival 2013”да Гран-прини қўлга киритди - www.Voydod.net\nЖанубий Корея Республикасининг Чанвон шаҳрида ҳар йили мунтазам равишда “Korean POP”халқаро мусиқа фестиваль-танлови ўтказилади.\nБу йил ҳам мазкур фестивалдаиштирок этиш учун дунёнинг 43 мамлакатидан жами 10 мингта ариза тушган. Ундан иккинчи турда халқаро интернеттармоқлари орқали овоз бериш йўли билан 30та мамлакат қатнашчилари танлаб олинган, бу ҳақда Ўзбекнавоэстрада бирлашмасининг расмий сайти хабар беради.\nФестивалнинг финал босқичидаАргентина, Хитой, Коста-Рика, АҚШ, Индонезия, Япония, Кения, Янги Зеландия, Парагвай, Греция, Руминия, Россия,Туркия, Чехия ҳамда Ўзбекистондан ташриф буюрган гуруҳлар иштирок этишди. Ушбу танловда юртимиз шарафиниҳимоя қилган “Аладдин” гуруҳи “Girl” қўшиғини маҳорат билан ижро этиб, фестиваль бош соврини – Гран Приниқўлга киритишди.\n“Аладдин” эстрада студияси 1990 йилда ташкил топган. Ўтганйиллар давомида 15дан ортиқ халқаро фестиваль, танлов ва мусиқий лойиҳаларда иштирок этиб, фахрли ўрин васовринларни қўлга киритган.\n“Аладдин” эстрада студиясида 7та гуруҳ фаолиятолиб боради. Унда 6 ёшдан 25 ёшгача бўлган 100дан ортиқ ўқувчи ва талаба ёшлар иштирок этишади. Жорий йилдастудиянинг 9 нафар аъзоси “Янги авлод” Республика кўрик-танловининг лауреатлик дипломини қўлга киритдиҳамда 48 нафари Халқаро кўрик-танловларда иштирок этиб, фахрли ўринларни эгаллади.


Digital Health Astana – тиббиётни рақамлаштириш ютуқлари намойиши - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nDigital Health Astana – тиббиётни рақамлаштириш ютуқлари намойиши\nМамлакатимизнинг бир гуруҳ олимлари инсультдан кейин бемор қўли ҳаракатланишига имкон берувчи экзоскелет ишлаб чиқди. Дунёда тенги йўқ илмий лойиҳа пойтахтда бўлиб ўтган Digital Health Astana кўргазмасида тақдим этилди. Шуни ҳам айтиш керакки, интеллектуал роботлашган тизим инсульт ёки бошқа оғир хасталикка учраганлар фаолиятини тиклаш схемаси доирасида ишлатилиши мўлжалланган. Тизим компьютер интерфейси ва график фойдаланувчи идентификаторига эга.\nБЕЙБИТ АБДИКЕНОВ, АЙТИ-КОМПАНИЯ ДИРЕКТОРИ:\n- Бунда муаммони ҳал қилишнинг мажмуавий усули таклиф қилинган. Унда дастурий таъминот ҳам, сунъий интеллект ҳам, робот техникаси ва электроника ҳам бор. Булар бари бир жойга тўпланган. 2021 йилдан Қозоғистон бозорига чиқамиз, 2024 йилгача 400-500 ускуна тайёрлаб, сотиш ниятидамиз. Аммо асосий мақсад сифатида Қозоғистон бозори билан чекланмай, Ҳиндистон, кейин Европа давлатлари бозорига чиқишни режалаштирганмиз.\nШуни ҳам айтиш керакки, ўзига хос айти-лойиҳа кўргазмада тақдим этилган йирик халқаро ва маҳаллий компаниялар ичида энг яхшиси, деб тан олинди, бундан ташқари, у БМТ ишлаб чиққан инновациявий лойиҳалар илғор 20 талигига кирди. Хорижлик экспертлар фикрича, бу мамлакатда рақамлаштириш ривожланаётганини исботловчи далил бўла олади.\nЛОРЕНЦО ПЕНГО, ЭКСПЕРТ, ФОРУМ СПИКЕРИ:\n- Мен Қозоғистонда соғлиқни сақлаш соҳасида рақамлаштириш жуда яхши даражага етган, деб ҳисоблайман. Мамлакат бу соҳани тўла ўзгартириш, инсон саломатлигини таъминлашнинг барча жараёнларини тўлиқ рақамлаштириш учун улкан салоҳиятга эга.\nТаъкидлаш жоизки, пойтахтда бўлиб ўтган Digital Health Astana кўргазмаси «Рақамли Қозоғистон» дастури доирасида амалга оширилди. Унда Қозоғистон ва МДҲ мамлакатларидан 300 дан ортиқ иштирокчи ва 100 дан зиёд спикер қатнашди.\nрақамлаштириштиббиётDigital Health Astana\nҚозоғистонлик шифокорлар тиббий хизмат борасида бошқаларга тажриба ўргатади


19 январ 2022, Тошкент вақти: 15:21\nянвар 28, 2017\nЎзбекистон президенти Шавкат Мирзиёев 27 январь куни Хоразм вилоятига ташрифи чоғида Хива шаҳрида "Ўзбекистондаги энг йирик ва рекорд сонда тухум етиштириладиган" паррандачилик комплексини қуриш режаси эълон қилинди. Йилига 51 миллион тухум, 1 ярим миллион товуқ етиштирувчи "Хива наслли парранда" дея ном берилган ширкат "Узпромстройбанк"нинг 11 миллиард сўмлик кредити эвазига барпо этилиши кўзда тутилмоқда.\nЯнги парранда комплекси вилоят аҳлини гўшт ва тухум билан таъминлаш билан бирга ишсизлик авж олган Хивада янги иш ўринларини ҳам очади, демоқда вилоят ҳокимлиги расмийлари.\n"Янги парранда комплексига Италия ва Хитойдан замонавий инкубатор ускуналари келтирилади. Бу комплекс ишга тушса камида 60-70 одам учун иш ўрни очилади. Мустақиллик кунига, яъни август ойи оҳиригача қуриб биказилиши режаланмоқда", - деди Хива тумани ҳокимлигининг Озодлик боғланган мулозими.\nБундан аввал Қорақалпоғистонга борган Мирзиёев: "Қишлоқда яшайдиган ҳамма хонадон, умуман, республика бўйича, нафақат Қорақалпоғистон бўйича, 100 тадан товуқ боқишга мажбур. 100 та товуқ энг камида 50 та тухум беради. 10 тасини ўзи еб, агар ҳар куни 40 тасини сотсаям кам таъминланган оила бўлмайди", деган эди.\nЖаноб Мирзиёев Ўзбекистонда паррандачиликни ривожлантиришга эса бош вазир ўринбосари Рустам Азимовни бош-қош қилиб қўйди.\nХоразмнинг Урганч тумани Ғойбу қишлоғидаги “Дўмбоқ жўжа” номли товуқчилик ширкати фермери Анвар Бобожонов Озодлик билан суҳбатда Ўзбекистон раҳбари паррандачиликни ривожлантиришга эътибор қаратаётгани бежиз эмаслигини айтади.\n– Паррандачиликни етти хазинани бири деб айтишади бизни Хоразмда. Буни сабаби товуқ кўп-кўп тухум беради. Битта товуқ йилига, агар яхши озиқлантирилса 250-300 тухум бериши мумкин. Гўшт ишлаб чиқариш бўйича ҳам яхши томони бор. Бошқа ҳайвонларга қараганда жўжа тез улғаяди. Айниқса бройлер жўжаларининг ўта қисқа вақт ичида ўсади. Тухумдан чиққанидан сўнг жўжа 40 кун ичида 2 ярим килогача каттаяди, озуқа эса тежалади, - дейди хоразмлик фермер.\nШунингдек, Хоразмнинг Янгиариқ туманида “Тилло домор” хусусий ширкати негизида 2000 бош қорамол сақланадиган ва йилига 4100 тонна сут, 200 тонна гўшт етиштириладиганчорвачилик комплекси барпо этилади.\nХивадаги “Болтабой оқсоқол” ширкати негизида Вьетнам технологияси асосида йилига 300 тонна балоқ етиштириладиган фермат ташкил этилади.\nМирзиёев Қорақалпоғистонда 50 минг одамни иш билан таъминлашга ваъда берди\nМирзиёев ташрифи олдидан Урганчда ободонлаштириш ишлари кучайди\nМирзиёев Урганч ва Хива орасида темир йўл қуришни таклиф этди


Замондошларимга маддоҳликдан воз кечганим ҳақида- 16 « Ўзбекистон Халқ Ҳаракати\nЗамондошларимга маддоҳликдан воз кечганим ҳақида- 16\n07 September 2018 - 8:00\n16. ЗАМОНДОШЛАРИМГА МАДДОҲЛИКДАН ВОЗ КЕЧГАНИМ ҲАҚИДА\n«Ўзбек атамасининг келиб чиқиши» ҳақидаги китобчам орқали бойиб кетиш орзуларим ҳам чиппакка чиқди. Бу китобчанинг эмас, ҳатто, ўзбекнинг тарихи улуғлиги ҳаммагаям ёқмас экан. Ахир ўйлаб кўринг Мирзо Улуғбек ва Абулғози Баҳодирхондек забардаст тарихчиларнинг асарларидаги санасига кўра Ўғузхон 4800 йил олдин яшаган бўлиб чиқяпти! Бу фактни Абу Райҳон Беруний ҳисоблаган Ной тўфони 5115 йилдан орқага ҳисобласак яна тасдиқланади.\nКейинчалик Ўзбек атамаси ҳақидаги масалани янада чуқурроқ «кавлаштирганимда» бутун совет ва ўзбек совет тарихчиларининг хулосаси чиппакка чиқиб кетишига амин бўлдим.\nБир таниш журналистга «Нур устига нур ёғсин ёхуд 4800 йил аввалги бир сўзимиз ҳақида дунёда бораётган баҳс ҳақида битик» асаримдаги тарихий қўлёзмаларга асосан келган хулосамни ҳадя қилгандим. Орадан бир неча кун ўтгач у менга шундай деди:\n– Китобингизни Тарих факультети 4-курсида ўқиб, диплом ёзаётган жиянимга берувдим. У китобга бир кўз югуртириб «хола (ёки амма эсимда йўқ)жон сиздан илтимос, бу китобни Анвар ака бизнинг факультетдаги домлаларга бермасинлар, акс ҳолда мен дипломимни ҳимоя қилолмайман» дебди.\nОддий 20 ёшли йигитнинг гаплари тўғри эди. Ҳақиқатда ўзингиз ўйланг ўзбек халқининг бундан деярли беш минг йил олдин яшаганлиги факти, айнан тарихий қўлёзмалар орқали исботланиб турган пайтда, биз ўзбек халқи қачон пайдо бўлганлигини 14-15-асрдан деб ўқиганмиз. Қанчадан-қанча кандидатлик, докторлик диссертациялар ёзилди. Ўзимиз, болаларимиз сохта тарих ўқиганлиги маълум бўлиб қоляпти, ахир!\nЎша пайтдаги асаримда бир парча келтириб ўтаман:\nЭнди, Ўғузхон ҳақида Абулғозининг мана бу сўзларига эътибор беринг:\n«…(Ўғузхон) Йигит бўлғандин сўнг урус ва улоқ ва мачар (мажар) ва бошқурд эллари ёғи эрдилар. Қипчоқға кўп эл ва навкар бериб, ул ёқға Тин ва Атил (Итил) сувининг ёқасина юборди. Тин ва Атил иккиси ҳам улуғ сувларнинг оти турур. Уч юз йил Қипчоқ ул ерларда подшоҳлиқ қилиб ўлтурди. Барча қипчоқ эли анинг наслиндин турурлар» (Абулғозий “Шажараи турк” Т.-1994 йил “Чўлпон” нашриёти 22-бет).\nҲозирги замондаги кўп олимлар қипчоқларнинг Дашти қипчоқда пайдо бўлишини турлича тушунтирадилар.\nУлар, милоддан олдин яшаган европалик Диодор билан ундан 1500-1700 йил кейин яшаган М.Улуғбек ва Абулғозийнинг фикрларини чуқурроқ таҳлил қилганларида, фикрлари ўзгарармиди.\nАлбатта, навбатдаги савол Ўғузхон қачон яшаган? Яна Абулғозига мурожаат қиламиз:\n“Ўғузхоннинг замонидин Чингизхон замониғача Тин ва Атил ва Ёйиқ, бу уч сувнинг ёқасинда қипчоқдин ўзга эл йўқ эрди. Тўрт минг йилғача ул ерларда ўлтурдилар. Анинг учун ул ерларни Дашти Қипчоқ дерлар (Абулғозий “Шажараи турк” Т.-1994 йил “Чўлпон” нашриёти 22-бет)”.\nАгар Абулғозий Баҳодирхоннинг ўзи 1603-1663. йилларда яшаганини эътиборга олсак, яна тўрт юз йил қўшамиз, демак Ўғузхон Абулғози даврида тўрт минг тўрт юз йил аввал яшаган бўлиб чиқмоқда.\nАбулғозийнинг бу гапларини тасдиқлаш учун Геродотнинг бундан 2500 йил олдин массагетларнинг маликаси Тўмарис (Тумор) ҳақидаги ҳикоясини келтириб ўтиш жоиз. Ўшанда бу жасур момомиз Эрон шоҳи Кир (Кирёвуш)ни енгиб, унинг бошини қон билан тўлдирилган мешга солгани айтилади. Тарихчи ва филолог М.Маҳмудов массагетлар сўзини юнон тилидан таржима қилиб масса – катта, гет- ғут-ўғуз, катта ўғузлар маъносини бераркан (З.Зиётов “Турон қавмлари” Т-2008 “Истиқлол”нашриёти 88-бет) деган хулосага келганлигини айтган. Шу ўринда таъкидлаш жоизки, ҳозирги пайтда ўзбек қабилаларининг бир қисми, туркман, қозоқ, қирғизларнинг жуда катта қисми ўрта асрларда «ўғиз», «ғуз», «ғут» номи билан юритилганлиги маълум (туркий қавмлар тилида «Ўғуз» сўзининг – «Ғут»га айланиб кетиши бир неча юз, балким минг йиллик жараён бўлиб, унинг қонунияти ҳақида алоҳида тўхталиб ўтамиз).\nАбулғозий бу муддатни қандай ҳисоблади деган савол келиб чиқиши табиий. Юртимиз олимлари, хусусан Абу Райҳон Беруний ва унинг шогирдлари ҳисобига кўра, Нуҳ алайҳиссалом давридаги тўфон, ҳижрат (эрамизнинг 622 йили)гача 3725 йил деб олинган (М.Улуғбек “Тўрт улус тарихи” Т.-1994 йил “Чўлпон” нашриёти 30-бет).\nАгар, Абулғозийнинг бу гаплари ишончсиз десак, унда етти ёт бегона Геродотнинг фикрларига эътибор берайлик.\n“Улар(қипчоқ)ларнинг ҳисобича, Таргитай шоҳлиги замонидан Доронинг бостириб кириши даври ораси роппа-роса 1000 йилни ташкил этармиш” (“Қадимги тарихчилар Ўрта Осиё ҳақида”YURIST-MEDIA MARKAZI” Тошкент-2008 йил 8-бет).\nГеродот Абулғозийдан 2100 йил олдин яшаган. Бундан чиқадики, агар Геродотнинг маълумотини асос учун қабул қилсак, қипчоқларнинг Дашти қипчоққа келганларига Абулғозий даврида 3000-3500 йиллар бўлган ҳисобланади (бу санани аниқлаштириш қўшимча равишда Эрон, Юнон, Мовароуннаҳр, Мўғулистон манбаларини қўшимча равишда ўрганишни талаб этади).\nМирзо Улуғбекда эса Ўғузхон 9-ота ҳисобланади: 1.Ёфас; 2.Турк; 3. Абулчахон; 4. Дибадқўйхон; 5.Куюкхон; 6. Алмужаннахон; 7. Мўғул; 8. Қорахон; 9. Ўғузхон.\nЯъни, М.Улуғбекда Туркнинг ўғли Тўтак йўқ. М.Улуғбек Абулғозийдан икки аср олдин яшаган бўлса-да, уни билмаслиги қизиқ..\nБу чалкашликни фақатгина битта фикр билан тушунтириш мумкин. Тарихни нафақат советлар, балки М.Улуғбекдан 200 йил кейин яшаган чингизийлар ҳам сохталаштирган кўринишади.\n“Турон қавмлари” кичик энциклопедик луғатда келтирилишича, “Мўғул қабиласи 12-аср бошларида кичик қабила бўлиб, тарих саҳнасига чиққан, асрнинг ўрталарида татар қабилалари томонидан босиб олинган … Чингизхон тарих саҳнасига чиққанидан бошлаб, мўғул қабилалари бирлашиб, мўғул миллатини келтириб чиқарди” (З.Зиётов “Турон қавмлари” Т-2008 “Истиқлол”нашриёти 93-94-бетлар).\nАгар шундай бўлса, чингизийлар маҳаллий аҳолига ўзини яқинроқ кўрсатиш мақсадида, фақат бир кишини иложи борича Турк отага яқинлаштиришлари мумкин. У ҳам бўлса Мўғул.\nАбулғози саноғи қуйидагича:\n1.Ёфас алайҳиссалом; 2.Турк; 3.Тўтак; 4. Аблачахон; 5.Дебакқўйхон; 6.Куюкхон; 7.Аланжанахон; 8.Мўғулхон; 9.Қорахон; 10.Ўғузхон; 11.Ойхон; 12.Юлдузхон; 13.Манглайхон; 14.Тенгизхон; 15.Элхон; 16.Қаён; (450 йилдаги кишилар номаълум, шунинг учун яна 15та кишини қўшсак оталар сони 30 та бўлади) 32.Бартачина; 33.Қўймарал; 34.Бичин Қаён; 35.Тимач; 36.Кичи мерган; 37.Қужамбурал; 38.Бўкабандунхон; 39.Самсавчи; 40.Қалимачухон; 41.Темуртошхон; 42.Менгли хўжахон; 43.Аланқуванинг исми номаълум отаси; 44.Аланқува; 45.Бузанжирхон; 46.Буқахон; 47.Дутумнанхон; 48.Қайдухон; 49.Байсунқурхон; 50.Тумнахон; 51.Қабилхон; 52.Бартанхон; 53.Есугай Баҳодир; 54. Чингизхон.\nЯъни, 10-ота Ўғузхон билан 54-ота Чингизхонгача 44 киши бор. Уларни 30 (йил)га кўпайтирсак 1320 йил бўлади, унда Ўғузхон милоддан олдинги II асрда яшаган бўлиб чиқади. Александр Македонский милоддан олдинги 3 асрда Ўрта Осиёга келган. Ундан сўнг биронта туркий ҳоқон Хитой, Ҳиндистон, Рус ерлари, Эрон, Шом, Мисргача борганида албатта, тарихда қайд этилган Салавкийлар ёки Рим империяси билан тўқнашган бўларди.\nШунинг учун Абулғозийнинг Нуҳ алайҳиссаломдан Ўғузхонгача бўлган оталар саноғи тўғрилигига (жуда катта шубҳа билан, чунки Абулғозий айтганидек “Ҳеч нимарсанинг мартабаси тўққуздин юқори бўлмас, ниҳояти тўққуз турур” (Абулғозий “Тўрт улус тарихи” Т-1992 йил “Чўлпон” нашриёти 12-бет) биринчи бошдаги оталар ичидан Мўғул чиқарилса Ўғузхон 9-ота бўлиб қолади) ҳозирча кўнамиз, аммо қолган оталарнинг кўпчилиги Абулғозий ҳамда М.Улуғбек руйхатига кирмаганлигини инобатга олишимиз керак.\nЭнди юнон олими Диодор фикрининг иккинчи қисмига эътиборингизни тортмоқчи эдим:\n“Баъзи бир атоқли шоҳларнинг отлари скифларнинг турли шохобчалари — саклар, массагетлар, аримасплар ва ҳ.з.ларга ном бўлиб ўтган”.\nХўш Ўғузхон исми билан шундай шахобчалар аталганми? Аталган экан. Ўша пайтларда аталган шохобчалар ҳозирги пайтда бутун бошли халқлар бўлиб кетибди. Ҳар ҳолда 4000-4800 йил катта муддат.\nБу масалага киришишдан олдин, қадимги юнон олимлари юртимиз тарихига оид маълумотларда жуда кўп ишлатган сўзлари Окс; Оксиарт; Оксиана, Оксиан кўли, оксиёнлар, оксиадранклар, Окс Искандарияси, Трансоксиана сўзлари ўзаги Окс сўзи нимани англатишини билиб олсак яхши бўларди.\nОКС, Оксус — Амударёнинг юнон, лотин ва ўрта асрлардаги Европа манбаларида тилга олинган номи. Баъзи олимлар (В. В. Бартольд, Б. Ғофуров) Оксни сув худоси Вахшнинг (Вахш — Охшо) номи десалар, бошқа олимлар (С. П. Толстов, Я. Ғ. Ғуломов, Ҳ. Ҳасанов) қад. туркий Ўқуз — «дарё» сўзининг фонетик варианти деб ҳисоблайдилар.\nҲа, айтмоқчи агар греклар бу дарёнинг номи(Окс)ни шундай атамаганларида бу дарёнинг номи ўша пайтдаги Ўғуз номи билан аталганини, балким билмасдик. Ҳа, дарёлар номини йўлбошчилар номи билан аташ туркийларга хос эди. Олтойда Ўрхон (бизнинг тилимизда бу сўз Урхун-Енисей битигидан Урхун бўлиб юрибди) дарёси бор, худди шундай Сурхондарё ҳам Ўғузхоннинг набираси шарафига қўйилгани мантиқан тўғри, асосан туркманлар яшайдиган Бухоро вилояти Қоракўл туманида ҳам Сурхи номли қудуқ бор. Россиядаги Атилла (Итил дарёси)ни эсланг.\nШунинг учун ҳам С. П. Толстов, Я. Ғ. Ғуломов, Ҳ. Ҳасановларнинг қад. туркий Ўқуз (Амударё) — «дарё» сўзининг фонетик варианти деб ҳисоблашларини, “катта сув” кейинчалик тарихий шахс – Ўғузхон сўзи билан боғланган десак тўғри бўларди.\nДемак, Искандар Македонский бу ерга келган даврда ўғузлар бу ерда яшаганлар.\nМассагетларнинг ўғуз эканлигини, улар Искандар Македонскийдан анча олдин яшаганлигини Геродот ҳам тасдиқлаганини юқорида келтирдик.\nАкадемик В.Бартольд ҳам Туркманистондаги ўғузлар таркибидаги солурларнинг Хитойдаги салорлар (Абулғозий маълумотига кўра Ўғузхоннинг набираси, ўғли Тенгизнинг фарзанди) билан ўзаро боғлиқлигини исботлаган экан (З.Зиётов “Турон қавмлари” Т-2008 “Истиқлол”нашриёти 115-бет).\nШунингдек, З.Зиётовнинг фикрича юнонлар эфталит деб атаган қавмлар ҳам ўғузлардан бўлган (З.Зиётов “Турон қавмлари” Т-2008 “Истиқлол”нашриёти 193-бет). Туркман сарилари таркибида хуросонли (Хуросонли ҳам Ўғузхоннинг набираси) уруғи қайд этилган (Ўша ерда, 116-бет).\nЎғузлар А.Македонский даврида бу ерда мавжуд бўлганлигининг яна бир исботи: Искандарнинг қайнотаси Балх ҳокими –Оксиартнинг исми айнан нимани англатади? Оксиартдаги, Окс – ўғуз, “арт” юнонлар учун аниқлаштирувчи сифатни билдирган, туркийда эса “Ўғуз” сўзининг қандайдир қўшимчаси борлигини кўришимиз мумкин.\nЮнон ва рим олимларининг қўллаган сўзларига энди туркий ўзак орқали ўқинг: Окс (Ўғуз); Оксиарт (Ўғуз+хон ёки бошқа); Оксиана (Ўғузлар ватани), Оксиан кўли (Ўғузлар кўли – ҳозирги Орол денгизи), оксиёнлар (ўғузлар), Оксиана Искандарияси – Ўғузлар ватанидаги Искандария, Трансоксиана (Ўғузлар кўчиб келган жой).\nЭнди юқоридаги олимларнинг “ОКС”ни “ДАРЁ” ёки сув маъбуди “ОХШО” деб ўзакка солиб ўқиб кўрсак, мантиқдан узоқлашилганини кўрамиз.\nОксиарт сўзидаги “арт” қўшимчаси, ўша давр шароити учун турли вариантларда бўлиши мумкин, масалан – Ўғуз+хон; Ўғуз+бўка; Ўғуз+бой; Ўғуз+ой; Ўғуз+берк; Ой+Ўғуз.\nОксиарт сўзи Ўғузхон деб таржима қилиниши эҳтимоли йироқ. Чунки, бу пайтда Балх Эрон Ахоманийлари тасарруфида бўлган ва Балх ҳукмдори Доронинг жуда яқин мулозими эди. Шунинг учун Оксиартни – Ўғуз+ой; Ой+Ўғуз бўлганлиги ўша давр учун мос эди (Кушон подшоси Гиройни эсланг).\nБироқ, кейинчалик бошқа исмларнинг келиб чиқиши динамикасидан Оксиартни – Ўғуз+берк; Ўғуз+бўка ва Ўғуз+бойлардан бири бўлганлиги ҳақиқатга яқин. Чунки, хондан кейинги ўриндаги қўшимчалар туркийда “берк” – мустаҳкам, “бўка” – паҳлавон маъноларини берган, кейинчалик бу қўшимча сўзлардан “бек” сўзи келиб чиққан, “бой” сўзи эса ҳаммага аён.\nЎғуз сўзи бошқа миллатларга, қабила ва уруғларга ҳам берилганми? Бўлиши мумкин, қачонки Ўғуз сўзи туркий тил қисқаруви ёки бошқа халқлар томонидан турлича шаклларда ифода этилган бўлса.\nМасалан, ўғузлар араб ва форс манбаларида “ғуз”лар ва “гуз”лар деб аталган эканлар.\n9—11-асрларларда Орол ва Каспий денгизи бўйларидаги кўчманчи ва ярим ўтроқ қабилалар иттифоқи ҳам ғузлар дейилган; Янгикент Ўғузлар ябғуси қароргоҳи бўлган… 1040 йилдан сўнг салжуқийлар бош бўлган Ўғузлар Ғарбий Осиё мамлакатларини босиб олганлар. 11—13-асрларда Ўғузлар этноними Ўрта Осиё ва Эронда туркман, Яқин Шарқда эса турк этноними билан алмашган. Ўғузлар. туркман, озарбайжон, турк ҳамда гагауз ва қорақалпоқлар этногенезида муҳим роль ўйнаган. Ўғузларнинг эпик асарлари («Китоби дадам Қўрқут», «Ўғузнома») сақланиб қолган (Ўзбекистон Миллий энциклопедиясидан).\nНега энди ўғузлар ўз номларини Ўрта Осиё ва Эронда туркман, Яқин Шарқда турк номига алмаштирган экан?\nФорсийлар ва арабларнинг ўғузларни “гуз” ёки “ғуз” демасдан уларни катта оталари исми Туркдан келиб чиқувчи – туркман ва турк аташларига сабаб, 13-асрдан бошлаб то 20-аср бошига қадар бу ҳудудда туркийлар (Эронда элхонийлар, Сафавийларнинг асосий таянчи – қизилбошлар, кейинчалик қожорларнинг ҳукмронлиги, Яқин Шарқ эса Усмонли Турклар назоратига тушиб) мавқеининг ошиб кетиши сабаб бўлгандир, балким.\nЎғуз сўзининг турли жойларда турлича қисқарувини балким “қирғиз” сўзида ҳам кузатишимиз мумкин. Биринчидан, Абулғозийнинг айтишича, Ўғузхоннинг Қирғиз исмли набираси бўлган. Иккинчидан қирғиз сўзи – “қирқ ўғуз”дир. Чунки, Ўғузхон умри охирида Иссиқкўлни ўзига макон қилиб танлаган.\nЎғузхоннинг набиралари ичида бизни эътиборимизни тортадиган яна шундай исмлар бор: “Хуросонли, Сурқий, бу вақтда ани Сурхий дейтирурлар, Қирғиз. (Абулғозий “Шажараи турк” Т.-1994 йил “Чўлпон” нашриёти 26-бет).\n“Сурхи” номида – туркманларнинг уруғи қайд этилган. Республикамиз жанубидаги Сурхондарё вилояти ҳам айнан Ўғузхоннинг набираси СУРХОН сўзидан келиб чиққан. Нега деганда ўша пайтларда халқнинг сўз бойлиги ҳозиргидек бой бўлмаган. Масалан, Ўғузхоннинг отаси Қорахоннинг Ур исмли укаси бўлган (М.Улуғбек “Тўрт улус тарихи” Т.-1994 йил “Чўлпон” нашриёти 42-бет). Ур деган исм бор жойда, нега энди Сур деган исм бўлмасин?\nЎғузхоннинг Хуросонли исмли набираси Хуросонда туғилгани учун шундай исм олганлиги туркий менталитетга хос удум.\nХўш “ўғуз” сўзи яна бошқа минтақаларда ҳам шакли ўзгарган тарзда учрайдими?\nЎзбекистон Миллий энциклопедиясида, бу ҳақда қуйидаги маълумотлар бор:\n1.Торклар, узлар, ғузлар — Марказий осиёлик ўғузлар қабила уюшмасидан ажраб чиқиб, Волгабўйи ва Жанубий Русь даштларига бориб жойлашган кўчманчи туркий қабила. Русь йилномаларида торки (турклар) деб юритилган ушбу қабила номи Византия манбаларида “уз” шаклида учрайди. Шунингдек, рус йилномаларида Торклар «черные клобуки» («қора қалпоқлилар») тарзида ҳам тилга олинади.\n2. Узлар — қадимий туркий қавм. 7—8-асрларда Еттисув ва Сирдарёнинг ўрта оқимларида яшаб, Турк хоқонлиги ва Қарлуқлар давлати таркибида бўлишган. Уларнинг бир қисми ғарбга силжиб, 8-асрнинг охирида Орол денгизининг жанубий-шарқий ҳудудларига бориб ўрнашган ва ўғузлар тасарруфида бўлиб келган…\nУзлар 11-асрнинг 30-йилларида Днепр ва Дунай дарёлари оралиғига бориб жойлашган. Бу ҳудудни 1060 йил Русь князлари бирлашиб эгаллаганлар, натижада Узларнинг асосий қисми ғарбга — «Муқаддас Рим империяси» ерларига кўчган (юнон тарихчиларининг маълумотларига кўра, Узлар сони 600 минг кишига етган), кичик бир қисми эса, Кичик Осиёга, Усмонли туркларга қўшилиб сингиб кетган. Кейинчалик Узларнинг бир қисми яна ҳам ғарбга силжиб, Жанубий Русь чўллари орқали Ғарбий Европа (Юнонистон ва Венгрия)га ўтиб кетганлар. Узларнинг кейинги авлодлари — гагаузлар ҳозир ҳам Молдавия, Руминия ва Венгрияда яшайди (Ўзбекистон Миллий энциклопедияси).\nАгар келтирилган маълумотларга синчковлик билан эътибор берилса, араблар ва форслар ўғузларни – “ғузлар” ёки “гузлар” деб атаганлар, византияликлар эса “уз” деб атай бошлаган ва ниҳоят “узлар” деган уруғ пайдо бўлади ва улар яна ўзларини “кўк ўғуз”(гагауз) деб атай бошлайдилар.\nИккинчи томондан туркий тиллар хусусияти ҳам сўзларнинг вақт ўтиши билан қисқарувига олиб келади.\nИсмлар ва уларнинг маънолари билан олиб борган изланишларим яна бир янгиликка дуч келишимга олиб келди. Масалан, маҳмадона сўзи, биз сунний мусулмонлар учун жуда оғир сўз экан. Маълум бўлишича, бу гап айнан Муҳаммадона сўзининг қисқаргани экан.\nОлимларнинг фикрича Муҳаммадали сўзи қисқариб – Мамадали, Муҳаммад сўзи Мамат, Муҳаммад Амин сўзлари Мадамин, Муҳаммад Сиддиқ сўзлари Мамасиддиқ бўлиб кетибди. Яна бошқа сўзлар ҳам вақт ўтиши билан қисқариб кетаркан. Масалан, Аҳмад Яссавий яшаган Ясса, аслида Сакса (юнонлардан қолган эсдалик,ҳойнаҳой) бўлган экан.\nВа ниҳоят, “Ўғуз” сўзи Марказий Осиё, Эрон, Ўрта Шарқ, Озарбайжонда “Ўз” бўлиб қисқарганини кузатишимиз мумкин.\nБунинг яққол мисоли Ўзбекистон энциклопедиясидаги мана бу маълумот:\n“…Жалолиддин Мангуберди Бағдод атрофида 12 кун тургач, Озарбайжон томон кетади. Озарбайжон ва Аррон отабеги Ўзбек ичкилик, маишатга берилиб давлат ишларини ўз ҳолига ташлаб қўйган эди, давлатни амалда унинг хотини Малика хотун бошқарарди. 1225 йил майда Жалолиддин Мангуберди Мароға шаҳрини жангсиз қўлга киритади. Дамашқ, Эрбил ҳокимлари у билан иттифоқ тузишга рози бўладилар. Отабек Ўзбек Табризни ташлаб Ганжага, сўнг Алинжо қалъасига қочиб ўша ерда вафот этади…”.\nЭътибор бераяпсизми? Олтин Ўрда хони Ўзбекхон Султон Муҳаммад (тахм. 1282—1342) туғилишидан олтмиш йил аввал ҳам Озарбойжонда Ўзбек исмли ҳоким мавжуд эди! (Ҳали бу ерларни Чингизхон авлодлари қўлга киритмаган ҳам эдилар). Бундан ташқари 11-асрда Сурияда яшаган араб тарихчиси Усома ибн Мунқизнинг “Китоб ал эътибор” (Ибрат китоби)да ёзилишича Ўзбек исмли Мовсил ҳокими бўлган (!!!) (З.Зиётов “Турон қавмлари” Т-2008 “Истиқлол”нашриёти 189-бет).\nХўш, “Озарбойжон” сўзида Ўғуз сўзи бормикин? Туркий тилларда маълум муддат ўтгач сўзлар юқоридагидек қисқаришини назарга олсак, Озар сўзи Ўғуззар сўзининг қисқаргани бўлиб чиқади. Айнан ўғузларнинг турк ва туркман номини олишни истамаган қабила ва уруғлари – Ўғузлар – Ўғуззар, Ўззар – Ўзар, туркий исмлар анъанасидан келиб чиқиб Ўзар – Ўзар+бой- Ўзарбой+ жон бўлган деган фикрдамиз.\nЭнди шу тахлитда Ўзбек сўзи сўзидаги “Ўз” ҳам аввал Ўғуз бўлгани мантиқан тўғри. Демак, қадимги Ўғуз+берк, Ўғуз+бўка сўзларидан ЎЗБЕК сўзи келиб чиққан бўлади.\n11-асрда Мовсилда ҳокимлик қилган, 13-аср бошида Озарбайжонда отабек (ҳоким)лик қилган “Ўзбек” сўзи ҳам айнан Ўғузбек сўзининг қисқаргани бўлиб чиқади.\nДемак, тарихчилар П.П.Иванов, А.Ю.Якубовский, Хилда Хукхэмларнинг «ўзбек» этнонимини Олтин Ўрда хони Ўзбекхон (14-а.) номи билан боғлаши ўз-ўзидан рад этилади.\nҲозирги ўзбеклардаги уз (бошқа мамлакатларда ҳам бор), юз (кейинчалик унинг кўпайишидан минг уруғи пайдо бўлган менимча) уруғларини ҳам, қозоқлардаги жузларни ҳам Ўғузга тегишли деб қабул қилсак бўлади.\nЧунки, Маҳмуд Кошғарий “Девону луғотит турк”да Румдан Хитойгача бўлган ҳудудда яшаётган туркий қавмларни (ҳозирги Россия, Қозоғистон, Ўзбекистоннинг шимоли бўйлаб) санайди. Шунда у ўғузлар беженек, қипчоқлардан кейин яшайди деб кўрсатади. Яъни, бу ерлар ҳозирги Қозоғистон ҳудудига тўғри келади. Бу эса қозоқлардаги жузлар (катта, ўрта, кичик) ҳам ўғузлар маъносида эканидан далолатдир.\nХулоса шуки, Ўғузхон бундан қирқ саккиз аср аввал яшаган, Ўзбек сўзи, Ўғузберк сифатида пайдо бўлганига эса қирқ асрдан ошган. Ҳозирги пайтдаги Озарбайжон, Туркманистон, Ўзбекистон, Қозоғистон, Қирғизистон давлатлари, Қорақалпоғистон Республикасидаги туркий қавмларнинг асосий қисми қадимги ўғузлардан ташкил топади ва улар бу ерларда дунё яралганидан буён яшаб келмоқдалар.\nЯна битта топонимда Ўғуз сўзининг Ўз бўлиб қисқарганини кузатиш мумкин. Бу ҳозирги Узгенд (Ўғузкент) шаҳри.\nҲа, айтмоқчи. Юнон тарихчилари Ўғуз сўзини бутун дунёга Окс сифатида танитдилар. Буюк Британияда Оксфорд шаҳри бор. Уларнинг айнан ўғузлар бўлиши ҳақиқатга жуда яқин.\nРоссиялик олим Мурад Аджи қадимги инглизларнинг қуйидаги сўзлари туркийдан ўтганлигини айтади:\n“Молодой”-“Ёш” – “янг”, “немедленно”-“қўққисдан” – “тап”, “сытый”-“тўқ” – “ток”, “прикреплять” –“тоқмоқ” – “так”, “Одежда”–”мода”- тўн-(ton), “делать надрез” – “зарубка” – “қирқиш”- (kert – kerf), “греметь”-шовқин- (tang tung et – tang).\nБундан ташқари, юқорида “уз”лар бўйича келтирилган маълумотда, юнон тарихчилари 1060 йилларда «Муқаддас Рим империяси» ерларига кўчган Узлар сони 600 минг кишига етган, дейишган. Бу жуда катта миқдор. Оддий бир солиштириш, 1941 йил урушигача бўлган даврда Ўзбекистон аҳолиси 6 млн. киши атрофида бўлган экан, орадан 60 йил ўтиб, бу миқдор 4,5 бараварга ўсган.\nМабодо, Буюк Британиядаги Окслар ҳам ўзларининг келиб чиқишини Ўзбекистондан эканликларини тан олсалар. Оксфорд сўзи айнан ўша ҳозирги Қирғизистондаги Ўзганнинг уйқоши бўлиб ҳисобланаркан.\nЧунки, Оксфордни сўзма сўз таржима қилсак тахминан “Ўғузларнинг қўлтиғи, кечуви” деб таржима қилинаркан.\nАна сизга керак бўлса! Ўғузлар Европадаям бор!\nБу хулосалар 2010 йилда эди. Бу хулосаларнинг ўзиям Ўзбек халқининг тарихини камситганлар, унинг тарихини ўчирганлар, бузганлар қурган қалъани таг пойдеворини қоқ иккига бўлиш эди, аслида.\nРисолам 2010 йилда 200 дона чиққач унинг йигирма донасини ажратдими, ваъда қилганимдек Рахимов домлага олиб бориб бердим ва «ўқимасдан имзо чеккан» домлаларга ҳам беришни айтдим.\nДомлаларга ўқитмасдан имзо чектирганимизни аввалбошда оз-моз айтдим. Энди яна тўхталмасам бўлмас экан.\nОлий Мажлисда депутат бўлиб юрган 2005-2006 йилларда асли тожик бўлган бир дўстим устоз Неъматжон Аминов ижодига бағишлаб кандидатлик диссертациясини Тил ва адабиёт институда ёқлаганди. Шу ҳимояга мени ҳам таклиф қилганди. Мен депутатлик нишони тақиб дўстимнинг ёнида «ҳимоячи» бўлиб турдим. Ҳимоя яхши ўтди. Дўстим ҳимоядан кейин зиёфат ҳам берди. Лекин кейинчалик билсам, унинг пинҳоний рақиблари юмалоқ хат ёзиб, ҳимоясини чиппакка чиқариб ташлаган экан. Ана ўша воқеалар жуда жаҳлимни чиқарганди. Шу боисдан илм одамларига аввал уни ўқитмасликка қарор қилгандим. Чунки, бунга менда умид қиладиган асос – филолог дипломи ҳам йўқ эди. Менга ҳеч қанақа илмий унвон керак эмасди. Мен фақат китобчамни чоп эттириб олсам бас. Китобимни сотиб тезда бойиб кетиш талаби кучли эди.\nЙўқ мен яна хато қилган эдим. Менинг янги кашфиётим ҳеч кимга керак эмас экан. Энг яқин акахоним, Республикадаги жуда катта ёзувчи устозим ҳам рисолам билан танишгач «агар хато қилаётган бўлсангчи»-дея олди холос.\nЯъни, «мени бу ишингигга аралаштирма» дегани эди.\nЛекин, жуда таниқли қашқадарёлик шоир бир акахон «Анвар, ҳақиқатда ўзбек атамаси қандай пайдо бўлганлигини асослаб берибди»-дея бир зиёфатда секингина гапирди.\nРисоламнинг юзтасиними бир китоб дўконига топширдим. Китобча тезда сотилиб кетди. Лекин, нашриёт ҳам, китоб дўкони ҳам «яна нашр этайлик» деган таклифни бермади.\nЎзекистон мактабларига Энциклопедик маълумотларни тарқатишдан кўнглим бир совуган бўлса, «Ўзбек» атамаси ҳақидаги рисолани сотиш орқали бойиб кетиш орзуси ҳам қалбимни ғамга тўлдирди. Кейинчалик, менга нисбатан пинҳона қаршилик бошланди. Тарих ва қўлёзмалар институти менинг далилларим сохта деганга ўхшаш хулоса берди. Ўзбекистон адабиёти санъати газетасида филология фанлари доктори М.Маҳмудов битта танқидий мақола эълон қилди. Ундан кейин академик А.Асқаров «Ўзбекистон тарихи» китобида устимдан шалоқ-мазах қиладиган фикрларни ёзди. Энг қизиғи, уларнинг менга нисбатан танқидий мақолаларини ўқиган кишилар менга хайрихоҳлик билдирардилар. «Қарши мақола бер» дерди улар. –Э, керак эмас,-дердим мен. Чунки, раддия мақоламни газеталар эълон қилмаслигиниям билардим. Иккинчидан Қуръондаги Пайғамбаримизга тушган оятда «улар сизни мазах қилишяптими, билингки сиздан олдинга пайғамбарлар ҳам мазах қилинганлар» деган оят тасалли берарди.\nТаврот, Забур, Инжилда ҳам шунга ўхшаш оятлар бор бўлиши керак. Ғарбликлар шунинг учун ҳам ўзларига нисбатан айтилган танқидларга лоқайд қарайдилар. Ҳатто, улар танқидлар ўзларига фойда ҳам деб биладилар.\nМана Россия футбол терма жамоасининг голландиялик мураббийси Гус Хиддинкни солиқ тўламаганликда айблашиб Ғарб матбуоти роса шов-шув кўтарди. Гус Хиддинк эса бу танқидларга бефарқларча муносабатда бўлиб, ҳатто уларнинг устидан кулиб, шундай, деди:\n– Мен дунёда жуда таниқли одамман. Нега ОАВ мени реклама қилиб, дунёга янада кўпроқ танитмоқчи бўлишяпти, тушунмадим.\nСабр, чидам бирёқда-ю, рўзғор деган шафқатсиз макон ҳам бор. Мен ўшанда ойига икки юз доллар тўлаб ижарада турардим. Икки фарзандим олийгоҳда ўқийди. Катта қизимни узатишим керак. Хонадон эгаси кўнглим бўшлигидан фойдаланиб, алдаб-сулдаб уйнинг солиқларини ҳам менга тўлатиб олганини ҳозир ўйласам «одам шу қадар ҳам пасткаш бўладими?»-деб ўйлаб қоламан.\nИкки юз доллар ижара ҳақи тўласам, ейишимга ҳам камида икки юз доллар кетарди. Қарзга бота бошладим.\nШу пайт яна битта миллиард-миллиардлаб ҳалол пул топишим мумкин бўлган лойиҳа чиқиб қолди. Лекин бу лойиҳа жуда машаққатли меҳнат талаб қиларди. Лекин, мен меҳнатдан қочадиган аҳмоқ эмасман. Русларда яхши гап бор «Танки грязи не бояться» ёки Уинстон Черчилнинг мана бу гапи доим ёдимда «Дунёда бўрилар қонуни амал қилади, лекин менинг тишларим ўткир». Ал Бухорий, Ал Беруний, Ал Хоразмий, Ибн Сино, Фаробий, Кошғарий, Фарғоний, Қаффол Шоший, Мотуридий, Мирзо Улуғбек, Алишер Навоий, Бобур менинг аждодим эканлигини ҳозирги замонда исботлаш мумкинми ёки йўқми?\nҲалол ризқ берадиган янги лойиҳага бутун тан-жоним билан кириб кетдим! Аслида бу ишни Республикамиздаги институтлар қилиши керак, лекин, одам қилган ишни одам қилади. Ака-ука шу ишни қилишга бел боғладик!


Коронавирусга чалинганлар сони 400 000 га яқинлашди. Вирус тарқалиши тезлашяпти | Qalampir.uz\nКоронавирусга чалинганлар сони 400 000 га яқинлашди. Вирус тарқалиши тезлашяпти\nОлам\t24 Март 10:30 14652\nБугун, 24 март ҳолатига дунё бўйича коронавирус юқтириб олганлар сони 381 293 нафарга етди. Уларнинг 16 572 нафарида касаллик аянчли якунланди. Сурия, Гренаде, Мозамбик ва Лаосда илк бор COVID-19 билан касалланиш ҳолати қайд этилди.\nХалқаро валюта жамғармаси иқтисодиёти ривожланаётган давлатлар коронавирус сабаб қийин аҳволга тушиб қолганини маълум қилди. Жамғарма 2021 йилда дунё ЯИМ ўсиши қайта тикланишини тахмин қиляпти.\nИталияда коронавирус юқтирганлар 63 927 нафарга етди. Аммо мамлакатда кетма-кет учинчи кун қурбонлар сони қисқаряпти. 23 март куни 602 киши, 22 мартда 651 киши, 21 мартда 793 киши ҳалок бўлган. Мамлакатда COVID-19 инфекциясидан қурбон бўлганлар 6078 нафарга етди.\nҚайд этиш керакки, коронавируснинг тарқалиши анча тезлашди. Касаллик илк бор қайд этилганидан 100 минг кишига юқгунича орадан 67 кун ўтган, бу кўрсаткич 200 мингга етишига 11 кун кетган, шундайн сўнг, беморларнинг 300 минг нафар бўлишига 4 кун етарли бўлган. Ҳозир эса беморлар сони 400 мингга яқинлашиб қолди.\n02 Апрель 13:06 43042\n02 Апрель 16:02 37590\n02 Апрель 16:25 36247\n02 Апрель 16:50 24096\n04 Апрель 14:33 23719


ОАВ: Google компанияси Uber’ни судга берди\n08:40 / 24.02.2017\nGoogle эгаси ҳисобланувчи Alphabet Inc. компанияси ҳайдовчисиз автомобилларда ишлатиладиган лидар – лазер локатор технологиясини ўғирлаш айблови билан Uber такси хизмати устидан судга даъво аризаси берди.\nМаълум қилинишича, Alphabet Inc. ҳайдовчисиз автомобиллар учун технологиялар яратишга ихтисослашган Waymo компаниясини яратган. Бу компания Uber ва Google’нинг собиқ муҳандисларини лидар тизимини ўғирлашда айбламоқда.\n"Фикримизча, бу хатти-ҳаракатлар Waymo’нинг тижорий сирлари ва интеллектуал мулкини қўлга киритиш учун аниқ режа бўлган", деб айтилди Google’да.\nТахмин қилинишича, Google’нинг собиқ ходими Энтони Левандовски компанияни тарк этишдан аввал Waymo ишланмалари, жумладан лидар схемаларига эга 14 мингта махфий файлни ўғирлаган ва сўнгра улардан Uber’да очган ўзининг шахсий стартапида фойдаланишни бошлаган.


Раматовнинг имижи: Мақола ва матбуот котибининг олиниши бош вазир ўринбосарига боғланмоқда\n07 июл 2022, Тошкент вақти: 16:39\n2019 йилнинг 24 октябрида Очилбой Раматов (ўнгда) президент Мирзиëевга "Тошкент ерусти метросининг илк бекатлари битди"¸ деб ҳисоб берган эди.\nGazeta.uz нашри ўзининг рус тилидаги саҳифасида 3 кун олдин эълон қилган “Семьи погибших могли недополучить компенсацию” деган сарлавҳа остида берилган мақола очилмаяпти.\nМақола 2019 йил декабрида Тошкент метрополитени Юнусобод йўналишининг қурилаётган қисмида нобуд бўлган олти ишчининг оилаларига товон пули тўлиқ тўлаб берилмагани ҳақида эди.\nАввалроқ Kun.uz нашри ҳам "Юнусобод метроси қурилишидаги фожиа: жабрланувчиларга етган зарар тўлиқ қопланмаган бўлиши мумкин" деб номланган мақолани чоп этган эди.\nҲар икки нашрга яқин журналистларнинг Озодликка хабар қилишича, мақолани сайтдан олиб ташлаш борасида таҳририятларга босим ўтказилган.\nБосимлар Юнусобод метросини қурган “Ўзбекистон темир йўллари” АЖ кенгаши аъзоси (АЖнинг олдинги раҳбари), бош вазирнинг биринчи ўринбосари Очилбой Раматов номи билан боғланмоқда.\nАйни мақоладан бир кун ўтиб, 4 февраль куни Kun.uz нашри"Экология қўмитаси матбуот котиби ишдан бўшашга мажбурланмоқда. У Раматов бўйича «ғалати топшириқ»ни бажаришга кўнмагани учун босимга учраганини айтмоқда" сарлавҳали мақолани ҳам чоп этди.\nЖурналистлардан бири шу куннинг ўзида Kun.uz "директори, директор ўринбосари ва муҳаррирга кетма-кет қўнғироқлар, юмшоқ қилиб айтганда “илтимослар” бўлгани”ни иддао қилди.\nОзодликда таҳририят ходимларидан бири ДХХ ўзларига қаттиқ босим ўтказаётганини айтган ёзишма нусхаси мавжуд.\n“Директорга телефон қилиб, туша олмаган номаълум шахслар тунги соат 11 дан кейин уйига бориб, у билан гаплашишни талаб қилишибди...”\nШу куннинг ўзида Kun.uz Azon.uz ва Дин ишлари қўмитаси ўртасидаги можарони ҳам ёритган. "Конкрет учта мақола бўйича улар бизни қаттиқ ёмон кўришди. Қолаверса, биз (мақолаларни) олиб ташламадик", дейди таҳририят ходимларидан бири Озодликка етиб келган ёзишмалар скриншотида.\nНомини очиқламасликни сўраган журналистнинг сўзларига кўра, босимлар президент Мирзиёев Фарғонада маҳаллий блогер ва журналистлар билан мулоқот қилган 4 февраль куни юз берган. Манбанинг айтишича, шу куни Kun.uz таҳририятига алоқадор "бир неча киши билан ДХХ гаплашган".\nGazeta.uzнинг очилмаётган мақоласи.\n“Яхшиям шу бугун Президент ҳақиқатни гапиришга, қўрқмасликка чақирганди”, дейди таҳририят ходимларидан бири журналистларнинг ўзаро ёзишмасида.\nОзодлик билан суҳбатда Gazeta.uz муҳаррири Азамат Отажонов олиб қўйилган мақола юзасидан ўзларига босим ўтказилганини рад этди. 8 февраль куни Отажонов Озодлик саволига жавобан мақолани сайтдан олиб қўйиш ўзининг "шахсий қарори" бўлганини таъкидлади.\n“Каналимизда ёзганимиздек, баъзи маълумотларни аниқлаштириш мақсадида вақтинча ўчириб қўйдик. Материал Кун.уздан таржима қилинган, қўшимча суриштирув талаб килади. Умуман, бу шахсий қарорим, чунки қўшимча маълумотлар пайдо бўлди. Уларни текширишни тугатганимизда жойига қайтарилади”.\nKun.uz нашрига яқин журналистлардан бирининг Озодликка айтишича, айни мақолани сайтдан олиб қўйиш борасида Kun.uz таҳририятига ҳам босимлар бўлган, аммо таҳририят мақолани ўчиришдан бош тортган.\nАйни пайтда Gazeta.uz рус тилига таржима қилган мақоланинг асли Kun.uz сайтида турибди. Унда сайт ўз суриштирувига таяниб, қурувчиларнинг ўлими туфайли уларнинг оиласига етказилган зарар етарлича қоплаб берилмаган бўлиши мумкинлиги тўғрисида хабар қилган.\nТошкент метрополитени Юнусобод йўналишининг қурилаётган қисмида 2019 йил 18 декабрида ер ўпирилгани, бунинг оқибатида 6 одам нобуд бўлгани ҳақида Озодлик ўз вақтида хабар берган.\nМахсус комиссия қарори билан жабрланувчиларнинг қарамоғидаги шахсларни моддий қўллаб-қувватлаш мақсадида 4 та оиланинг ҳар бирига 261 миллион 938 минг 888 сўмдан, жабрланувчи яна бир оилага 281 миллион 62 минг 782 сўм бир йўла тўланадиган бир марталик нафақа пуллари берилган.\nТранспорт вазирлигига яқин мулозим Озодлик билан суҳбатда Очилбой Раматов раҳбарлигида амалга оширилган метро қурилишида юз берган авария “ниҳоятда катта ўғриликлар оқибати бўлгани”ҳақида гапирган эди.\nРаматовнинг махфий пиар кампаниясини фош қилган матбуот котиби ишдан кетди\nАйни пайтда 8 февраль куни журналист Бунёд Абдуллаев Экология ва атроф-муҳитни муҳофаза қилиш давлат қўмитаси матбуот хизмати раҳбари лавозимидан кетганини эълон қилди.\nБунёд Абдуллаев бир неча кун олдин маҳаллий нашрга берган интервьюсида Бош вазир ўринбосари Очилбой Раматовнинг "ижобий имижини шакллантириш кампанияси"да иштирок этишга мажбурланаётгани тўғрисида айтган эди.\n“Бугун Давлат экология қўмитасидан ишдан кетдим. Қўллаб-қувватлаганларга катта раҳмат! Батафсил кейинроқ...” Бу хабарни Бунёд Абдуллаев ўзининг Фейсбук саҳифасида 8 февраль, Тошкент вақти билан соат 14 атрофида эълон қилди.\nЖурналист Озодликнинг воқеа юзасидан ижтимоий тармоқлар орқали йўллаган саволларига ҳозирча жавоб бермади. Ўзбекистон Республикаси экология ва атроф-муҳитни муҳофаза қилиш давлат қўмитасига қилинган қўнғироқлар ҳам жавобсиз қолди.\nАйни пайтда Kun.uz сайтининг Бунёд Абдуллаевга таяниб, 4 февралда берган хабари унинг ишдан бўшаши сабабларини очиқлаши мумкин.\nСайтнинг ёзишича, Бунёд Абдуллаев 2 февралда Экология ва атроф-муҳитни муҳофаза қилиш давлат қўмитасининг кенгайтирилган ҳайъат йиғилишида қўмитанинг бир қатор ходимлари ишдан олингани тўғрисида хабар қилган.\nБунёд Абдуллаевнинг айтишича, 30 январда Президент администрацияси раҳбари ўринбосарлари қўмитага келиб йиғилиш ўтказган, йиғилишда қўмитанинг асосан, ўрта бўғин раҳбарлари фаолияти кескин танқид қилинган.\n2 февралда эса, бош вазир ўринбосари Очилбой Раматов ва у бошчилигидаги комплекс раҳбарлари, вазир ҳамда вазир ўринбосарлари иштирокида кенгайтирилган ҳайъат йиғилиши ўтказилган ва унда қўмитанинг 6 бошқармаси бошлиқлари, жумладан, матбуот хизмати раҳбари Бунёд Абдуллаев ҳам ишдан олинган.\nБунёд Абдуллаев ўзининг ишдан олинадиганлар рўйхатига тушиб қолишини ўша кундан икки ҳафта аввал «юқоридан келган ғалати топшириқ» билан боғлаган.\nБунёд Абдуллаевнинг Kun.uzга айтишича, икки ҳафта олдин унинг шахсий телефонига қўнғироқ қилган ва ўзини «Раматовнинг маслаҳатчисиман» деб таништирган киши унга бош вазир ўринбосарининг ижобий имижини шакллантириш мақсадида алоҳида штаб ташкил қилингани ҳамда у ҳам шу имижни яхшилаш учун ҳафтанинг ҳар жума куни улар тасдиқлаган мавзу бўйича маълумот бериб туриши кераклигини буюрган.\nЖурналист бу топшириқни рад этган. Шундан сўнг Бунёд Абдуллаевга Вазирлар Маҳкамасидаги «куратори» Баҳодир Шукуров телефон қилган.\nБунёд Абдуллаев «куратори»дан ёзма топшириқ туширишни сўраган.\n«У менга штаб бошлиғи (маслаҳатчи) берган топшириқларни сўзсиз бажаришимни буюрди. Мен бу бўйича фақат ёзма топшириқ келсагина иш бошлашимни айтдим. Баҳодир Шукуров эса ёзма топшириқ бўлмаслиги, шу қўнғироқ менга ёзма топшириқлигини айтди. Унга яна аввалги жавобимни такрорлаганимдан кейин телефонни жаҳл билан қўйиб қўйди», дейди Бунёд Абдуллаев Kun.uz мухбири билан суҳбатда.\nАбдуллаев 4 февраль куни қўмита раҳбарияти билан муносабатлари анча таранглашгани, қўмита раиси ва кадрлар бўлими бошлиғи ишдан бўшаш ҳақида ариза ёзиб беришни талаб қилиб, унга босим ўтказаётганини таъкидлаб ўтган эди.\nОрадан 4 кун ўтиб, Бунёд Абдуллаев ишдан кетганини эълон қилди.\nЭкология қўмитаси ёки Вазирлар Маҳкамаси Бунёд Абдуллаевнинг ишдан бўшаши атрофидаги вазият ҳамда унинг баёнотидаги иддаолар юзасидан расмий шарҳ берганича йўқ.\nҲукумат раҳбари иштирокидаги мажлис ортидан айрим вазир ва муовинлар ишдан олинди\nЮнусобод метро қурилишида 6 кишининг ўлими бўйича иш ёпилган. Жиноятлар текширилмади - манба


Миллий гвардия матбуот хизмати ижтимоий тармоқларда гвардия ходимларининг ойлик маошларини ошириш тўғрисида қарор қабул қилинганлиги ҳақидаги хабарларга муносабат билдирди.\nМаълум бўлишича, ижтимоий тармоқларда Миллий гвардия тизимида хизмат ўтаётган барча ҳарбий хизматчиларнинг ойлик маошларини ошириш тўғрисида қарор қабул қилинганлиги хақида ёлғон маълумотлар тарқалмоқда.\n«Миллий гвардия тизимига доир барча маълумотлар фақатгина расмий манбааларда, хусусан, Миллий гвардия веб сайти ва ‘Milliy gvardiyaʼ Telegram каналида эълон қилинишини эслатиб ўтамиз», дейилади хабарда.\nЎзбекистонда ёлғон ахборот тарқатганлик учун қанча жарима тўланиши маълум бўлди\nАввалроқ Ички ишалр органлари ходимлари маоши оширилиши тўғрисидаги хабарга ойдинлик киритилгани ҳақида хабар берилганди. Шунингдек, Ўзбекистонда пенсия миқдорининг икки баравар оширилиши тўғрисидаги хабарларга ойдинлик киритилгани хабар қилинган.


UzAuto Motors автомобилларини Chevrolet бренди остида экспортга чиқаришни бошлайди — Review.uz\nUzAuto Motors автомобилларини Chevrolet бренди остида экспортга чиқаришни бошлайди\n2020 йилнинг март ойидан бошлаб Chevrolet бренди остида тақдим этиладиган дастлабки моделлар Spark, Nexia ва Cobalt экспортга чиқарилади.\nUzAuto Motors экспорт бозорларида автомобилларни Chevrolet бренди остида сотишни бошлайди. Бу ҳақда компания матбуот хизмати хабар қилди.\nRavon савдоси тўхтайди\n2020 йилнинг март ойидан бошлаб Россия, Қозоғистон ва Беларусда Chevrolet бренди остида тақдим этиладиган дастлабки моделлар Spark, Nexia ва Cobalt бўлади. Ravon бренди остида автомобиллар савдоси 2020 йилнинг ўрталарига келиб тўхтайди.\nДилерлик тармоғи мавжуд GM Россия дилерлари, Ravon дилерларининг бир қисми ва Chevrolet ваколатли сервис марказлари асосида, уларнинг географик жойлашуви ва Chevrolet бренди стандартларига мувофиқлик даражасини ҳисобга олган ҳолда яратилган.\nЯгона бренд остида автомобиль сотилади\n“Ягона бренд остида ишлаш Ўзбекистонда автомобиль саноатини янада ривожлантириш ва экспорт бозорларида сотишнинг янги имкониятларини очиб беради”, дейилган хабарда.\nҚайд этилишича, GM Россия ваколатли хизмат кўрсатиш марказлари 2015 йилнинг охирига қадар Россияда GM/Chevrolet дилерларидан автомобиль сотиб олган мижозларга ҳам хизмат кўрсатишни давом эттиради.\nШунингдек, Ravon автоуловларини харид қилган мижозлар учун ҳам UzAuto Motors ўзининг ваколатли сервисларида хизматларни давом эттиради.\nЎзбекистонга хориждан 82 та электромобиль импорт қилинган\nИнқироз ичидаги инқироз: COVID-19 ва халқаро миграция\n1 АҚШ доллари қарийб 12 сўмга пастлади


ОАВ: “Олтин тўп” мукофотини 2016 йилда ким олиши маълум\n22:51 / 06.12.2016\nМадриднинг “Реал” футбол клубининг португалиялик ҳужумчиси Криштиану Роналду France Football журнали томонидан топширилувчи 2016 йилги “Олти тўп” мукофотини қўлга киритади. Бу ҳақда Испаниянинг Mundo Deportivo газетаси хабар берган.\nЖурнал мукофотга номзодлар номини 24 октябрь куни маълум қилган бўлиб, рўйхатга 30 ўйинчи киритилганди. Кейинроқ эса уч ўйинчидан иборат якуний рўйхат ошкор бўлди. Ундан Лионель Месси, Антуан Гризманн ва Криштиану Роналду ўрин олди.\nМукофот эгасини расман эълон қилиш маросими 12 декабрь куни бўлиб ўтади. Бироқ, газетанинг таъкидлашича, “Реал” ҳам, Роналду ҳам “Олтин тўп” лауреатига айнан португалиялик форвард айланиши ҳақида билдиришнома олишган. Таъкидланишича, журнал вакиллари Мадридга пайшанба куни учиб келиб, футболчи билан махсус интервью ва фотосессия ўтказади.\nМаълумот учун, Халқаро футбол федерацияси (ФИФА) жорий йилдан мукофотни топширмайди – ташкилот ва France Football ўзаро ҳамкорлиги якунланди. “Олтин тўп” журнал томонидан 1956 йилдан бери топшириб келинади.\nКриштиану Роналду Лионель Месси Олтин тўп


Каримбердиев Равшан Курвонтоевич\nФуқароларни қабул қилиш куни: Сешанба 10:00 дан 12:00 гача\nТаржимаи холи ва вазифалари\nБош директор акциядорлик жамиятининг яккабошчилик асосидаги ижроия органи ҳисобланади ва тўғридантўғри акциядорларнинг умумий йиғилиши ва жамият кузатув кенгашига бўйсунади.\nАЖнинг молия ва хўжалик фаолиятини бошқаради, ўзига юклатилган вазифалар бажарилишини таъминлайди, корхонанинг барча таркибий бўлинмаларининг иши ва самарали ҳамкорлигини ташкил этади.\nКорхонанинг давлат бюджети, бюджетдан ташқари давлат ижтимоий жамғармалари, шунингдек, буюртмачи ва кредиторлар олдидаги барча мажбуриятлар бажарилишини таъминлайди.\nБошқариш ва меҳнатни ташкил этишни янги прогрессив шаклларини, илмий асосланган моддий, молиявий ва меҳнат харажатлари меъёрларини ишлаб чиқиш ва тадбиқ этиш, бажариладиган ишлар (хизматлар) техник даражаси ва сифатини, ишлаб чиқаришни иқтисодий самарадорлигини ҳар томонлама ошириш, ишлаб чиқариш захираларидан унумли фойдаланиш ва барча турдаги манбалар сарфини иқтисод қилиш мақсадида бозор конъюнктураси ва илғор тажрибаларни (мамлакатимиз ва хориж) ўрганиш.\nВаколати доирасида корхонанинг молия-иқтисодий ва хўжалик фаолияти билан боғлиқ масалаларни ҳал этади.\nАкциядорларнинг умумий йиғилиши, АЖ Кузатув кенгаши қарорлари бажарилишини таъминлайди ва назорат қилади, жамият фаолияти тўғрисидаги маълумотлар ва ҳисоботларни акциядорларнинг умумий йиғилиши, Кузатув кенгаши ва аудиторларга тақдим этади.\nКорхонани малакали кадрлар билан таъминлаш бўйича ишларни, уларнинг касбий билими ва тажрибасидан унумли фойдаланишни, ходимларни аттестациядан ўтказиш ва ўқитишни ташкил этади.\nХодимлар томонидан мансаб вазифалари, ЎзР қонунлари ва жамиятнинг ички норматив ҳужжатлари талаблари бажарилишини ташкил ва назорат қилади, уларнинг ишидаги хато ва кмчиликларни бартараф этиш чораларини кўради.\nБош директорнинг маъмурий ва ривожлантириш буйича биринчи уринбосари\nБабаханов Икромжон Тилаволдиевич\nФуқароларни қабул қилиш куни: Чоршанба, жума 08:00 дан 11:00 гача\nИ.Бабаханов 1969 йилда Андижон вилоятида туғилган. Андижон қишлоқ хўжалиги институтини (мухандис-гидротехник), Тошкент молия институтини (иқтисодчи), Ўзбекистон Республикаси Президенти ҳузуридаги давлат ва жамоат қурилиши академиясини (бозор иқтисодиёти асослари) тамомлаган.\nМеҳнат фаолияти давомида давлат ва маҳаллий бошқаруви органларида турли раҳбар лавозимларда фаолият кўрсатган.\n“Ўзиккиламчиранглиметалл” АЖ 2007 йилдан бери меҳнат қилмоқда. Хозирги лавозимда 2018 йил 28 ноябрдан бери фаолият кўрсатмоқда.\nХафсизлик бўйича директор\nМирзаев Олимжон Шарипович\nФуқароларни қабул қилиш куни: Пайшанба 8:00 дан 11:00 гача\nТелефон: +99871 257-38-46\nКорхона фаолиятида хафсизликни таьминлаш\nИстиқболли ривожлантириш ва инвестициялар бўйича директор\nФуқароларни қабул қилиш куни: Жума 15:00 дан 17:00 гача 8:00 дан 11:00 гача\nИшлаб чиқариш салохиятини истиқболли ривожлантириш контцептциясини ишлаб чиқиш бўйича ишларни ташкиллаштиради:\nрангли металл чиқиндиларини қайта ишлаш, радиоешиттиришни тўxтатиш учун замонавий теxнологиялардан фойдаланиш;\nтегишли инвестиция лойхаларини ишлаб чиқиш ва уларни амалга ошириш бўйича;\nсаноат ва турар-жой биноларини, шунингдек мухандислик алоқаларини жорий, ўрта ва капитал тамирлаш масалаларида\nкапитал қурилиш бошқармаси фаолиятини мувофиқлаштириш;\nИнвестиция лойхаларини амалга ошириш билан боғлиқ янги қурилиш;\nТижорат фаолияти бўйича Директор в.в.б\nСайфуллаев Шохрух Нигматуллаевич\nФуқароларни қабул қилиш куни: Сейшанба, Жума 08:00 дан 11:00 гача\nТелефон: +99871 258-81-14\nИқтисод ва молия бўйича директор\nДавлетов Баходир Баратович\nФуқароларни қабул қилиш куни: Душанба 15:00 дан 17:00 гача\nТелефон: +99871 258-82-19\nАкрамов Дониёр Ахрорович\nТелефон: +99871 258-17-02\n1981 йилда Тошкент вилоятида туғилган.\n2003 йилда Тошкент давлат аграр университетини тамомлаган.\n2010 йилда Тошкент давлат молия институтини тамомлаган.\n2008 йилдан бери "Ўзиккиламчиранглиметалл" раҳбарлик лавозимларида ишлайди.\nИшлаб чиқариш ҳамда ишлаб чиқаришнинг барча техник бўлимлари бўйича жорий қилинган режани амалга ошириш;\nИшлаб чиқаришда технологик жараёнларни такомиллаштириш, чиқарилаётган маҳсулотларнинг сифати ва турини ошириш, хом ашё, ёнилғи махсулотлари ва техник ускуналардан фойдаланишнинг янгиланган усулларини жорий қилиш, янги техник ускуналарни тадбиқ қилиш асосида техника хавфсизлиги ва меҳнат мухофазаси ҳолатини яхшилаш;\nЖамиятнинг ишлаб чиқариш ва техник жихатдан ривожланишининг устувор йўналишларини Жамиятнинг ишлаб чиқариш ва техник жихатдан ривожланишининг устувор йўналишларини белгилайди, ишлаб чиқаришда янги техник ускуналар билан қуролланишни таъминлайди;\nИшлаб чиқаришнинг истиқболли ҳамда жорий режаларини, шунингдек, Жамият ва унинг бўлимларидаги иш жадвалини ишлаб чиқиш ва амалга жорий қилишни назорат қилади;\nИлмий тадқиқот институтлари билан ҳамкорликда янги инновацион технолигияларни ишлаб чиқаришга жорий қилиш бўйича тузилган шартномаларнинг бажарилишини таъминлайди ва назорат қилади.


Қора чой қон босимини яхшилайди — австралиялик олимлар\nҚора чой қон босимини яхшилайди —...\n13.11.2021 15:51 0 2174\nҒарбий Австралия университети олимлари қора чой гипертонияга қарши курашишда мададкор восита эканини таъкидлашмоқда. Ушбу тадқиқот натижалари «American Journal of Clinical Nutrition» журналида эълон қилинди.\nМутахассислар систолик артериал босими (максимал юқори қон босими — таҳр.) баланд бўлган эркаклар ва аёллар иштирокида синов ўтказишди. Жалб этилган кўнгиллилар кунига уч финжон (чашка)дан қора чой ёки кофеинли ичимлик ичиб боришди. Уларнинг кўрсаткичлари биринчи кунда, орадан уч ой ўтиб ва синов бошланганидан ярим йил ўтиб текшириб кўрилди.\nМаълум бўлишича, чой систолик ва диастолик (минимал) босимлар барқарорлашишига яхши таъсир кўрсатган. Хусусан, тунда кўрсаткичлар 10 фоизга яхшиланган. Самарадорлик биринчи кунданоқ қайд этилган бўлиб, олти ойгача давом этган.\nҚора чой ва кўк чой ҳақида кўпроқ маълумот\n«Тадқиқот натижалари қора чой таркибидаги кофеиндан ташқари қайсидир модда ҳам артериал босимнинг тунда ўзгариб кетиш тезлигига таъсир қилишини кўрсатди», — дейилади тадқиқот натижаларига бағишланган мақолада.\nсаломатлик чой қора чой Гипертония қон босими\nЖамият 08/05, 10:12\nЎрта ёш қачон бошланади?\nҲодиса 01/05, 17:01\nАсалнинг инсон организмига ножўя таъсири маълум қилинди\nЖамият 01/05, 15:25\nШифокор паст қон босимининг хавфли жиҳатидан огоҳлантирди\nТест имтиҳонлари бу йил ҳам очиқ ҳавода бўладими?\nАбитуриентлар учун асосий янгилик ва ўзгаришлар\n«Фарғона нефтни қайта ишлаш заводи» сотиб юборилди\n#Ўзбекистон - 2793\n#Украина - 792\n#Шавкат Мирзиёев - 2923\n#АҚШ - 2802\n#Тошкент - 1734\n#об-ҳаво - 1183\n#Қашқадарё - 484\n#Қирғизистон - 351\n#Хитой - 1708\n#Килиан Мбаппе - 45\n#Элдор Шомуродов - 98


Марказий Осиёнинг икки буюк мамлакати – Қозоғистон ва Ўзбекистон ўртасидаги ҳамкорлик ришталари тобора мустаҳкамланиб бораётгани ҳаммамизга аён. Тили ҳам, дили ҳам, бозори ҳам, мозори ҳам бир бўлган икки эл аҳолиси асрлар бўйи ёнма-ён яшаб келмоқда. 1643 йилда Жангирхон сарбозлари ва Баҳодир Ялангтўш Самарқанддан бошлаб келган аскарларнинг Ўрбулоқ жангида қалмоқларни тор-мор қилганини, 1745 йилда Қўқон мудофаасида ўзбек, тожик, эрон лашкарлари билан бир сафда Тўлебий раҳбарлик қилган қозоқ баҳодирларининг ҳам жон олиб, жон берганини кўпчилик билади.\nСўнгги даврда жадаллашган сиёсий алоқалар иқтисодий муносабатларнинг ривожига ҳам катта таъсир кўрсатди. 2017 йилнинг ярмида ўзаро мол айирбошлаш 35 фоизга кўтарилди ва деярли 1 миллиард долларни ташкил этди. Қозоғистоннинг Ўзбекистон капитали билан ҳамкорликда амалга ошираётган лойиҳалари сони мингдан ошиб кетди. Ва бу кўрсаткич ўсишда давом этмоқда.\nЎзаро сайёҳлар алмашиш жараёнида ҳам сон ва сифат ўзгариши кузатилмоқда. Юртдошларимизни Самарқанд ва Бухоро сеҳрласа, Қозоғистоннинг янгидан барпо этилган замонавий Астанаси, унда ўтаётган ЭКСПО ҳамда туркийларнинг қадимий пойтахти – Туркистон кўплаб ўзбекистонликларни оҳанрабодек ўзига тортмоқда.\nШу кунларда Астана шаҳридаги Миллий кутубхонада тақдимоти ўтган, Жанубий Қозоғистон вилояти ҳокими Жансейит Туймебаевнинг қўллови билан чоп этилган Элбошининг Жанубий Қозоғистон вилоятига сафарлари тўғрисидаги "Тұлға. Тәуелсіздік. Тарих" китобида икки мамлакат – Қозоғистон ва Ўзбекистон раҳбарларининг учрашувлари тўғрисида жуда муҳим маълумотлар берилган.\nШу жумладан, Нурсултан Назарбаев ва Шавкат Мирзиёевнинг 2017 йил апрель ойида ўтган учрашувига алоҳида боб ажратилган. Икки давлат ўртасидаги дўстлик ва қардошлик алоқаларини янада ривожлантиришда катта аҳамиятга эга бўлган бу учрашувчнинг тарих дарсликларидан жой олишига шубҳа йўқ.\n“Астана ЭКСПО–2017” кўргазмасида ажойиб маҳсулотлари билан қатнашаётган қўшни ва қариндош мамлакат павильони Россия, Хитой ва бошқа давлатлар сингари пешқадамлар қаторида. Кўргазма доирасида ўтаётган Ўзбекистон куни ҳам сайёҳлар ва пойтахт аҳли учун ажойиб томошаларга бой бўлди.\nБайроқ кўтариш маросимида сўзга чиққан Ўзбекистон Республикаси Президенти маслаҳатчиси, Ўзбекистон ёшлар иттифоқи марказий кенгаши раиси Қаҳрамон Қуронбоев шундай деди:\n– Ўзбекистон Қозоғистон билан сиёсий, савдо-иқтисодий, сармоявий, транспорт-коммуникациявий, маданий ва гуманитар соҳаларда истиқболли ҳамкорликка алоҳида эътибор қаратмоқда. Бунинг исботи сифатида мамлакатимизнинг ЭКСПО–2017 кўргазмасидаги фаол иштирокини кўрсатиш мумкин. Ўзбекистон бу тадбирда “Ёшлик – келажак энергияси” шиори билан қатнашмоқда. Мамлакатимиз аҳолисининг 64 фоиздан зиёди ёшлар. Ушбу улкан инсоний захира юртимизнинг гуллаб-яшнашига хизмат қилади.\nҚозоғистон Республикаси Миллий иқтисод вазирининг биринчи ўринбосари Руслан Даленов Қозоғистон учун Ўзбекистон билан ҳамкорлик алоқаларини йўлга қўйиш жуда муҳимлигини тилга олди. Иқтисодий соҳадаги кўрсаткичларни айтиб ўтгач у:\n– Ўзбекистон Қозоғистоннинг халқаро майдондаги ишончли ҳамкори. Бундай муносабатлар биз учун жуда қадрли ва биз икки мамлакат фуқароларининг манфаатлари йўлида уларни янада мустаҳкамлашга ҳаракат қиламиз, – деди.\nЎзбекистон миллий куни муносабати билан “Сурхон” ва “Элдидо” гуруҳлари саҳнага чиқдилар. Соат 17.00да “Энергия” холлида бошланган улкан концерт дастурида эса “Шак” гуруҳи, Алишер Файз, Улуғбек Раҳматуллаев, Юлдуз Турдиева, Сардор Раҳимхон, Зиёда Қобулова, Шаҳзода, Гулсанам Мамазоитова ва бошқа санъаткорларнинг ўзбек, қозоқ, рус ва бошқа тилларда ижро этган қўшиқлари давомли қарсаклар билан қарши олинди.\nЧорак асрлик ҳамкорлик:фактлар ва рақамлар\n1992 йил 24 июнда имзоланган “Дўстлик, ҳамкорлик ва ўзаро ёрдам тўғрисида”ги Шартномага мувофиқ, 1992 йил 23 ноябрь куни Қозоғистон ва Ўзбекистон ўртасидаги дипломатик алоқалар ўрнатилди.\n2000 йил февралида икки давлат ўртасида чегараларни белгилаш юзасидан музокаралар бошланди.\n2002 йил 9 сентябрь куни Қозоғистон ва Ўзбекистон икки давлат ўртасидаги чегара чизиқларини тўла аниқлаб олишди.\nМустақилликнинг дастлабки йилларида турли объектив сабаблар туфайли икки мамлакат ўртасидаги савдо алоқалари кескин камайди.\nБу кўрсаткич 1998 йилда атиги 200 миллион долларни ташкил қилди. Шундан кейинги даврда ўзаро алоқалар кенгайиб борди ва 2017 йилдан бошлаб савдо ҳажми кескин ошаётгани кузатилмоқда.\nЙигирма биринчи аср офати – терроризм ва экстремизм жаҳоннинг барча мамлакатларига соясини солмоқда.\nМамлакатларимиз халқаро ташкилотлар (Бирлашган Миллатлар ташкилоти, Шанхай ҳамкорлик ташкилоти, Мустақил давлатлар ҳамдўстлиги ва бошқалар) таркибида ва икки томонлама ҳамкорлик доирасида бу балоларнинг олдини олиш юзасидан самарали ишламоқдалар.\nСув ресурсларидан оқилона фойдаланиш – ҳар иккала мамлакат учун ҳам муҳим. Сув манбалари жойлашган Қирғизистон, Сирдарё оқиб ўтувчи Ўзбекистон ва Қозоғистонда кўп йиллик ҳамкорлик тажрибаси мавжуд.\nИкки мамлакат ўртасидаги алоқаларнинг истиқболли йўналишларидан бири – транспорт оқимларини мувофиқлаштириш ҳисобланади.\nАмалда Евроосиёнинг марказида жойлашган Қозоғистон ва Ўзбекистон жаҳон савдо айланмасининг катта қисмини ўз ҳудудларидан ўтказиши мумкин.\n, 2017-09-08, 19:54 163